polyglot-tagger/wikipedia-language-snippets-filtered huggingface dataset:
ಸೆಪ್ಟೆಂಬರ್ 9, 1965, ಲೂಯಿಸಿಯಾನ ಕಡಲ ತೀರಕ್ಕೆ ಬೆಟ್ಸಿ ಚಂಡಮಾರುತವು ಅಪ್ಪಳಿಸಿತು , ಇದು ಇತಿಹಾಸದಲ್ಲೇ ಮೊದಲ ಬಾರಿಗೆ ಒಂದು ಶತಕೋಟಿ ಡಾಲರ್ ನಷ್ಟದೊಂದಿಗೆ ಅಗಾಧ ಪ್ರಮಾಣದ ವಿನಾಶ ಉಂಟುಮಾಡಿತು . ಬಿರುಗಾಳಿಯು ನ್ಯೂ ಆರ್ಲಿಯನ್ಸ್ ನಗರದಲ್ಲಿ ತೀವ್ರವಾಗಿ ಅಪ್ಪಳಿಸಿ,ನಗರದ 35%ನಷ್ಟು ಪ್ರದೇಶವನ್ನು ಜಲಾವೃತಗೊಳಿಸಿತು. (ಇದರಲ್ಲಿ ಲೋಯರ್ 9 ವಾರ್ಡ್, ಜೆನ್ಟಿಲ್ಲಿ, ಹಾಗು ಮಿಡ್-ಸಿಟಿಯ ಕೆಲವು ಭಾಗಗಳುಸೇರಿವೆ)ಹಾಗೂ ರಾಜ್ಯದಲ್ಲಿ ಸತ್ತವರ ಸಂಖ್ಯೆ 76ಕ್ಕೆ ಏರಿತು.
ಆಗಸ್ಟ್ 10, 1856ರಲ್ಲಿ, ಹರಿಕೇನ್ ಒನ್ ಚಂಡಮಾರುತವು ಲಾಸ್ಟ್ ಐಲ್ಯಾಂಡ್, ಲೂಯಿಸಿಯಾನ ದಲ್ಲಿ ಭೂಕುಸಿತಕ್ಕೆ ಕಾರಣವಾಯಿತು. 25 ಮೈಲಿ ಉದ್ದದ ಬ್ಯಾರಿಯರ್ ದ್ವೀಪದ ಆಶ್ರಿತ ಸಮುದಾಯವು ವಿನಾಶಗೊಂಡು, 5 ಪ್ರತ್ಯೇಕ ದ್ವೀಪಗಳಾಗಿ ಒಡೆದವು, ಜೊತೆಗೆ 200ಕ್ಕೂ ಮೇಲ್ಪಟ್ಟು ಜನರು ಸಾವಿಗೀಡಾದರು.
ಸಾಧಾರಣವಾಗಿ ಈ ಮಿಶ್ರ-ಜನಾಂಗೀಯ ಕ್ರೆಒಲೇಗಳು ಕೇವಲ ತಮ್ಮ ಗುಂಪಿನೊಳಗೆ ವಿವಾಹಯಾಗುತ್ತಿದ್ದರು. ಇವರು ಫ್ರೆಂಚ್ ಹಾಗು ಸ್ಪಾನಿಷ್ ವಂಶಜರ ನಡುವಿನ ವಿಶಿಷ್ಟ ಗುಂಪಾಗಿತ್ತು, ಜೊತೆಗೆ ಗುಲಾಮಿ ಆಫ್ರಿಕನ್ನರ ಸಮೂಹವಾಗಿತ್ತು.
ರಾಜ್ಯದ ಭೂಮೇಲ್ಮೈಯನ್ನು ಎರಡು ಭಾಗಗಳಾಗಿ ಸರಿಯಾಗಿ ವಿಂಗಡಿಸಬಹುದಾಗಿದೆ, ಎತ್ತರದ-ನೆಲ ಪ್ರದೇಶ ಹಾಗು ಮೆಕ್ಕಲು ಮಣ್ಣಿನ ಪ್ರದೇಶ.
ಮೆಕ್ಕಲು ಮಣ್ಣಿನ ಪ್ರದೇಶವು ತಗ್ಗಾದ ಜೌಗು ಪ್ರದೇಶ, ಕರಾವಳಿ ಜವುಗು ಭೂಮಿ ಹಾಗು ಕಡಲತೀರಗಳ ಜೊತೆಯಲ್ಲಿ 20,000 ಚದರ ಮೈಲುಗಳಷ್ಟು ಆವರಿಸಲ್ಪಟ್ಟ ಬ್ಯಾರಿಯರ್ ದ್ವೀಪ ಗಳನ್ನು ಒಳಗೊಂಡಿದೆ. ಈ ಪ್ರದೇಶವು ಪ್ರಮುಖವಾಗಿ ಗಲ್ಫ್ ಆಫ್ ಮೆಕ್ಸಿಕೋ ಹಾಗು ಮಿಸ್ಸಿಸ್ಸಿಪ್ಪಿ ನದಿಯ ಪ್ರದೇಶದಲ್ಲಿ ನೆಲೆಯಾಗಿದೆ, ಇದು ರಾಜ್ಯದಲ್ಲಿ ಉತ್ತರದಿಂದ ದಕ್ಷಿಣಕ್ಕೆ ಸುಮಾರು 600 ಮೈಲುಗಳ ಅಂತರಕ್ಕೆ ಹಾದು ಹೋಗುತ್ತದೆ ಹಾಗು ಗಲ್ಫ್ ಆಫ್ ಮೆಕ್ಸಿಕೋ ರೆಡ್ ರಿವರ್; ಒವಚಿತ ರಿವರ್ ಹಾಗು ಅದರ ಉಪನದಿಗಳು ಹಾಗು ಇತರ ಸಣ್ಣ ನದಿಗಳಲ್ಲಿ ಬರಿದಾಗುತ್ತದೆ. ಎಂದು ಕರೆಯಲಾಗುತ್ತದೆ). ಮಿಸ್ಸಿಸ್ಸಿಪ್ಪಿ ನದಿ ಪ್ರದೇಶದ ಜೊತೆಗೆ ಮೆಕ್ಕಲು ಮಣ್ಣಿನ ಪ್ರದೇಶದ ವಿಸ್ತಾರವು 10 ರಿಂದ 60 ಮೈಲುಗಳಿವೆ , ಜೊತೆಗೆ ಇತರ ನದಿಗಳಲ್ಲಿ ಮೆಕ್ಕಲು ಮಣ್ಣಿನ ಪ್ರದೇಶವು ಸರಾಸರಿ ಸುಮಾರು 10 ಮೈಲುಗಳು ಹರಡಿಕೊಂಡಿದೆ. ಮಿಸ್ಸಿಸ್ಸಿಪ್ಪಿ ನದಿಯು ತನ್ನದೇ ನಿಕ್ಷೇಪಗಳಿಂದ ರೂಪುಗೊಂಡ ನೈಸರ್ಗಿಕ ಒಡ್ಡಿನ ಉದ್ದಕ್ಕೂ ಹರಿಯುತ್ತದೆ , ಇದರಿಂದ ಭೂಮಿಯು ತಗ್ಗಾದ ಜೌಗು ಪ್ರದೇಶದೆಡೆಗೆ ಸರಾಸರಿ ಮೈಲಿಗೆ ಆರು ಅಡಿಗೂ ಹೆಚ್ಚಾಗಿ ಕುಸಿಯುತ್ತದೆ. ಮೆಕ್ಕಲು ಮಣ್ಣಿನ ಪ್ರದೇಶಗಳು ಇತರ ಸಣ್ಣ ನದಿಗಳ ಜೊತೆಯಲ್ಲಿ ಸದೃಶವಾದ ಲಕ್ಷಣಗಳನ್ನು ಪ್ರದರ್ಶಿಸುತ್ತವೆ.
ಸೈಂಟ್ ಡೊಮಿಂಗೊದಲ್ಲಿ ನಡೆದ ಕ್ರಾಂತಿಯು ಒಂದು ಅಗಾಧ ಪ್ರಮಾಣದಲ್ಲಿ ಬಹುಜನಾಂಗೀಯರ ವಲಸೆಗೆ ಕಾರಣವಾಯಿತು: ತಮ್ಮ ಅಡಿಯಾಳಾಗಿದ್ದ ಗುಲಾಮರೊಂದಿಗೆ ಫ್ರೆಂಚರು ಪಲಾಯನಮಾಡಿದರು; ಇದೆ ರೀತಿಯಾಗಿ ಅಸಂಖ್ಯಾತ ಕಪ್ಪು ವರ್ಣೀಯರೂ ಸಹ ಓಡಿ ಹೋದರು, ಇವರಲ್ಲಿ ಕೆಲವರು ಸ್ವತಃ ಗುಲಾಮರಾಗಿದ್ದರು. ಇದಲ್ಲದೆ 1793ರಲ್ಲಿ, ವಿನಾಶಕಾರಿ ಬೆಂಕಿಯು ಪ್ರಮುಖ ನಗರವಾದ ಕ್ಯಾಪ್ ಫ್ರಂಕಾಯಿಸ್ ಮೂರನೇ ಎರಡು ಭಾಗದಷ್ಟು ಪ್ರದೇಶವನ್ನು ನಾಶ ಮಾಡಿತು , ಜೊತೆಗೆ ಸುಮಾರು ಹತ್ತು ಸಾವಿರ ಜನರು ತಮ್ಮ ಒಳಿತಿಗಾಗಿ ದ್ವೀಪವನ್ನು ತೊರೆದರು. ಮುಂದಿನ ದಶಕಗಳ ಕ್ರಾಂತಿ, ವಿದೇಶಿ ಆಕ್ರಮಣ, ಹಾಗು ಅಂತರ್ಯುದ್ಧಗಳಿಂದ, ಮತ್ತೆ ಸಾವಿರಾರು ಮಂದಿ ಕ್ಷೋಬೆಗಳಿಂದ ಪಲಾಯನ ಮಾಡಿದರು. ಹಲವರು ಪೂರ್ವದಿಕ್ಕಿನ ಸ್ಯಾಂಟೋ ಡೊಮಿಂಗೊಗೆ ವಲಸೆ ಹೋದರು ಅಥವಾ ಸಮೀಪದ ಕೆರೇಬಿಯನ್ ದ್ವೀಪಗಳಿಗೆ ವಲಸೆ ಹೋದರು. ದೊಡ್ಡ ಸಂಖ್ಯೆಯಲ್ಲಿ ವಲಸೆಗಾರರು, ನೀಗ್ರೋಗಳು ಹಾಗು ಶ್ವೇತ ವರ್ಣೀಯರು ಉತ್ತರ ಅಮೆರಿಕದಲ್ಲಿ, ಗಮನಾರ್ಹವಾಗಿ ನ್ಯೂಯಾರ್ಕ್, ಬಾಲ್ಟಿಮೋರ್ , ಫಿಲಾಡೆಲ್ಫಿಯ, ನಾರ್ಫೋಕ್, ಚಾರ್ಲೆಸ್ಟನ್ ಹಾಗು ಸವನ್ನಾ ಹಾಗು ಸ್ಪಾನಿಷ್ ಫ್ಲೋರಿಡಾದಲ್ಲಿ ಆಶ್ರಯ ಪಡೆದರು. ಆದಾಗ್ಯೂ, ಭೂಖಂಡದ ಯಾವುದೇ ಭಾಗದಲ್ಲಾಗಲಿ, ದಕ್ಷಿಣ ಲೂಯಿಸಿಯಾನದಂತೆ ನಿರಾಶ್ರಿತರ ಚಳವಳಿಯು ಅಗಾಧ ಪ್ರಭಾವವನ್ನು ಬೀರಲಿಲ್ಲ.
ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಈ ಖರೀದಿಯ ಸುದ್ದಿಯು ತಿಳಿದುಬಂದಾಗ, ಜೆಫ್ಫರ್ಸನ್ ಆಶ್ಚರ್ಯ ಚಕಿತರಾದರು. ಅವರು ಬಂದರು ನಗರಕ್ಕೆ $10 ದಶಲಕ್ಷ ವೆಚ್ಚಕ್ಕೆ ಅಧಿಕಾರವನ್ನು ನೀಡಿದ್ದರು, ಜೊತೆಗೆ ಇದರ ಬದಲಿಗೆ ರಾಷ್ಟ್ರದ ಗಾತ್ರಕ್ಕಿಂತ ದುಪ್ಪಟ್ಟಾದ ಒಂದು ಭೂ ಪ್ಯಾಕೇಜ್ ಮೇಲೆ ಸರ್ಕಾರವು $15 ದಶಲಕ್ಷ ಹಣದ ವೆಚ್ಚಕ್ಕೆ ಬದ್ಧವಾದ ಒಪ್ಪಂದಗಳನ್ನು ಸ್ವೀಕರಿಸಿದರು.
ಫೆಡರಲಿಸ್ಟ್ ಪಕ್ಷದ ಜೆಫ್ಫರ್ಸನ್ ರ ರಾಜಕೀಯ ವಿರೋಧಿಗಳು ಲೂಯಿಸಿಯಾನದ ಖರೀದಿಯು ಒಂದು ನಿಷ್ಪ್ರಯೋಜಕ ಕ್ರಿಯೆಯೆಂದು ವಾದಿಸಿದರು. ಜೊತೆಗೆ ಸೆನೆಟ್ ನ ಅಂಗೀಕಾರವಿಲ್ಲದೆ ಹೊಸ ಪ್ರದೇಶದ ಸ್ವಾಧೀನ ಅಥವಾ ಒಪ್ಪಂದಗಳನ್ನು ಮಾತುಕತೆಗೆ ಸಂವಿಧಾನವು ಅವಕಾಶ ನೀಡುವುದಿಲ್ಲವೆಂದು ಹೇಳಿದರು. ಲೂಯಿಸಿಯಾನ ಪ್ರದೇಶದಿಂದ ರೂಪಿಸುವ ಹೊಸ ರಾಜ್ಯಗಳು ಕಾಂಗ್ರೆಸ್‌ನಲ್ಲಿ ಪಶ್ಚಿಮ ಹಾಗು ದಕ್ಷಿಣ ಪ್ರದೇಶಗಳ ಆಸಕ್ತಿಯನ್ನು ಬಲಪಡಿಸುತ್ತದೆ, ಜೊತೆಗೆ ರಾಷ್ಟ್ರದ ವಿದ್ಯಮಾನಗಳಲ್ಲಿ ನ್ಯೂ ಇಂಗ್ಲೆಂಡ್ ಫೆಡರಲಿಸ್ಟ್ ಗಳ ಪ್ರಭಾವವನ್ನು ಮತ್ತಷ್ಟು ಕಡಿಮೆ ಮಾಡುತ್ತದೆ ಎಂಬುದೇ ವಿರೋಧ ಪಕ್ಷದ ನಿಜವಾದ ಆತಂಕವಾಗಿತ್ತು. ಅಧ್ಯಕ್ಷ ಜೆಫ್ಫರ್ಸನ್ ಪಶ್ಚಿಮ ದಿಕ್ಕಿನ ವಿಸ್ತರಣೆಗೆ ಒಬ್ಬ ಉತ್ಸಾಹಭರಿತ ಬೆಂಬಲಿಗರಾಗಿದ್ದರು, ಜೊತೆಗೆ ಒಪ್ಪಂದದ ಬೆಂಬಲಕ್ಕೆ ದೃಢಸಂಕಲ್ಪ ಮಾಡಿದರು. ಫೆಡರಲಿಸ್ಟ್ ಗಳ ಅಸಮ್ಮತಿಯಿದ್ದರೂ, . ಸೆನೆಟ್ ಅಕ್ಟೋಬರ್ 20, 1803ರಲ್ಲಿ ಲೂಯಿಸಿಯಾನ ಒಪ್ಪಂದಕ್ಕೆ ಅನುಮೋದನೆ ನೀಡಿತು.
ರಾಜ್ಯದ ದಕ್ಷಿಣ ಭಾಗದಲ್ಲಿ ಚಳಿಗಾಲದಲ್ಲಿ ಬೆಚ್ಚನೆಯ ಉಷ್ಣಾಂಶವಿರುತ್ತದೆ. ನ್ಯೂ ಆರ್ಲ್ಲಿಯನ್ಸ್, ಬೇಟನ್ ರೂಜ್ , ಲೂಯಿಸಿಯಾನದ ಉಳಿದ ದಕ್ಷಿಣ ಭಾಗಗಳು ಹಾಗು ಗಲ್ಫ್ ಆಫ್ ಮೆಕ್ಸಿಕೋ ಗರಿಷ್ಠ ತಾಪಮಾನವು, ಸರಾಸರಿ 66 ರಷ್ಟು ಇರುತ್ತದೆ. ರಾಜ್ಯದ ಉತ್ತರ ಭಾಗವು ಚಳಿಗಾಲದಲ್ಲಿ ಸ್ವಲ್ಪ ತಂಪು ವಾತಾವರಣವನ್ನು ಹೊಂದಿದ್ದು ಗರಿಷ್ಠ ಸರಾಸರಿ 59 ರಷ್ಟು ತಾಪಮಾನ ಹೊಂದಿರುತ್ತದೆ. ಚಳಿಗಾಲದ ರಾತ್ರಿಗಳಲ್ಲಿ ಕನಿಷ್ಠ ತಾಪಮಾನ ರಾಜ್ಯದಾದ್ಯಂತ ಘನೀಭವಿಸುವ ತಾಪಮಾನಕ್ಕಿಂತ ಹೆಚ್ಚಿದ್ದು, ಗಲ್ಫ್ ನ ಸಮೀಪ ಸರಾಸರಿ ಸರಾಸರಿ 46 ರಷ್ಟಿರುತ್ತದೆ ಹಾಗೂ ಚಳಿಗಾಲದಲ್ಲಿ ಸರಾಸರಿ 37 ರಷ್ಟು ಕನಿಷ್ಠ ತಾಪಮಾನವು ರಾಜ್ಯದ ಉತ್ತರ ಭಾಗದಲ್ಲಿ ಕಂಡುಬರುತ್ತದೆ. ಲೂಯಿಸಿಯಾನ ರಾಜ್ಯವು ಶೀತಮುಖಗಳನ್ನು ಹೊಂದಿರುತ್ತದೆ, ಇದರ ಪರಿಣಾಮವಾಗಿ ರಾಜ್ಯದ ಉತ್ತರ ಭಾಗದಲ್ಲಿ ತಾಪಮಾನವು ಸಾಧಾರಣವಾಗಿ 20 ರಷ್ಟು ಕಡಿಮೆ ಕುಸಿಯುತ್ತದೆ, ಆದರೆ ಈ ಪರಿಸ್ಥಿತಿಯು ರಾಜ್ಯದ ದಕ್ಷಿಣ ಭಾಗದಲ್ಲಿ ಸಂಭವಿಸುವುದಿಲ್ಲ.
ಗಲ್ಫ್ ಆಫ್ ಮೆಕ್ಸಿಕೋ ಸಮೀಪ ಹಿಮವು ಸಾಮಾನ್ಯವಾಗಿ ಕಂಡುಬರುವುದಿಲ್ಲ.ಆದರೂ ರಾಜ್ಯದ ಉತ್ತರಭಾಗಗಳಲ್ಲಿ ವಾರ್ಷಿಕ ಒಂದರಿಂದ ಮೂರು ಹಿಮಪಾತಗಳನ್ನು ನಿರೀಕ್ಷಿಸಬಹುದು.ಉತ್ತರಾಭಿಮುಖವಾಗಿ ಇದರ ಸಂಖ್ಯೆ ಅಧಿಕವಾಗಿರುತ್ತದೆ.
ಲೂಯಿಸಿಯಾನ ರಾಜ್ಯವು ಸಾಮಾನ್ಯವಾಗಿ ಉಷ್ಣವಲಯದ ಚಂಡಮಾರುತಗಳುಪ್ರಭಾವ ಬೀರುತ್ತವೆ ಜೊತೆಗೆ ಪ್ರಮುಖ ತೂಫಾನುಗಳ ಅಪ್ಪಳಿಸುವಿಕೆಗೆ ತೀವ್ರತರವಾಗಿ ಗುರಿಯಾಗುತ್ತವೆ, ವಿಶೇಷವಾಗಿ ನ್ಯೂ ಆರ್ಲಿಯಾನ್ಸ್ ಹಾಗು ಅದರ ಸುತ್ತಮುತ್ತಲ ತಗ್ಗು ಪ್ರದೇಶಗಳು ಇಂತಹ ಚಂಡಮಾರುತಗಳಿಗೆ ಬಲಿಯಾಗುತ್ತವೆ. ಹಲವು ಬೇಊಗಳು, ಜವುಗು ಭೂಮಿಗಳು ಹಾಗು ಕಡಲಚಾಚುಗಳಂತಹ ವಿಶಿಷ್ಟ ಭೌಗೋಳಿಕತೆ ಲಕ್ಷಣಗಳು ಚಂಡಮಾರುತಗಳನ್ನು ವಿನಾಶಕಾರಿಯಾಗಿಸುತ್ತದೆ. ವಿಶೇಷವಾಗಿ ಬೇಸಿಗೆಯಲ್ಲಿ ಪ್ರದೇಶವು ಗುಡುಗುಸಿಡಿಲಿನ ಮಳೆಗೆ ಗುರಿಯಾಗುತ್ತದೆ. ಸಂಪೂರ್ಣ ರಾಜ್ಯವು ವಾರ್ಷಿಕ ಸರಾಸರಿ 60 ದಿನಗಳ ಗುಡುಗುಸಿಡಿಲಿನ ಮಳೆಗೆ ಗುರಿಯಾಗುತ್ತದೆ, ಇದು ಫ್ಲೋರಿಡಾ ರಾಜ್ಯವನ್ನು ಹೊರತುಪಡಿಸಿ ಯಾವುದೇ ರಾಜ್ಯಕ್ಕಿಂತ ಅಧಿಕವಾಗಿದೆ. ಲೂಯಿಸಿಯಾನ ದಲ್ಲಿ ವಾರ್ಷಿಕವಾಗಿ ಸರಾಸರಿ 27 ಬಿರುಗಾಳಿ ಮಳೆಯು ಬಿದ್ದಿದೆ, ಪ್ರಸಕ್ತ 2010ರಲ್ಲಿ ಆಂಶಿಕವಾಗಿ ಬಿದ್ದಿದೆ. ಸಂಪೂರ್ಣವಾಗಿ ರಾಜ್ಯವು ಬಿರುಗಾಳಿ ಮಳೆಗೆ ಭೇದ್ಯವಾಗಿದೆ. ಇದರ ತೀವ್ರತೆಯು ರಾಜ್ಯದ ಉಳಿದ ಭಾಗಗಳಿಗಿಂತ ದಕ್ಷಿಣದಲ್ಲಿ ಸ್ವಲ್ಪಮಟ್ಟಿಗೆ ಕಡಿಮೆಯಿರುತ್ತದೆ. ರಾಜ್ಯದ ದಕ್ಷಿಣ ಭಾಗದಲ್ಲಿ ಬಿರುಗಾಳಿ ಮಳೆಯು ಜನವರಿಯಿಂದ ಮಾರ್ಚ್ ತಿಂಗಳಲ್ಲಿ ಸಾಮಾನ್ಯವಾಗಿದ್ದರೆ, ರಾಜ್ಯದ ಉತ್ತರ ಭಾಗದಲ್ಲಿ ಫೆಬ್ರವರಿಯಿಂದ ಮಾರ್ಚ್ ತಿಂಗಳವರೆಗೂ ಸಾಮಾನ್ಯವಾಗಿರುತ್ತದೆ.
ನಾಚಿಟೋಚೆಸ್ನ ವಸಾಹತು ನೆಲೆಯನ್ನು ಲೂಯಿಸ್ ಜುಚೆರೆಯಾ ಡೆ . ಡೆನಿಸ್ 1714ರಲ್ಲಿ ಸ್ಥಾಪನೆ ಮಾಡಿದ. ಇದು ಲೂಯಿಸಿಯಾನ ಪರ್ಚೇಸ್ ಭೂಪ್ರದೇಶಕ್ಕೆ ಅತ್ಯಂತ ಹಳೆಯ ಶಾಶ್ವತ ಯುರೋಪಿಯನ್ ವಸಾಹತು ನೆಲೆಯೆಂಬ ಸ್ಥಾನವನ್ನು ದಕ್ಕಿಸಿಕೊಟ್ಟಿತು.
ಫ್ರೆಂಚ್ ವಸಾಹತು ನೆಲೆಯು ಎರಡು ಉದ್ದೇಶಗಳನ್ನು ಹೊಂದಿತ್ತು: ಟೆಕ್ಸಾಸ್ ನಲ್ಲಿರುವ ಸ್ಪಾನಿಷರೊಂದಿಗೆ ವ್ಯಾಪಾರವನ್ನು ಸ್ಥಾಪಿಸುವುದು, ಹಾಗು ಲೂಯಿಸಿಯಾನ ಸ್ಪಾನಿಷರ ಮುನ್ನಡೆಗಳನ್ನು ತಡೆಯುವುದು. ಇದಲ್ಲದೆ, ಓಲ್ಡ್ ಸ್ಯಾನ್ ಅಂಟೋನಿಯೋ ರಸ್ತೆಯ ಉತ್ತರ ಭಾಗದ ಅಂತಿಮ ನಿಲ್ದಾಣವು(ಕೆಲವೊಂದು ಬಾರಿ ಕಾಮಿನೋ ರಿಯಲ್, ಅಥವಾ ಕಿಂಗ್ಸ್ ಹೈವೇ ಎಂದು ಕರೆಯಲಾಗುತ್ತದೆ) ನಾಟ್ಚಿಟೋಚೆಸ್‌ನಲ್ಲಿತ್ತು. ವಸಾಹತು ನೆಲೆಯು ತ್ವರಿತವಾಗಿ ಒಂದು ಅಭಿವೃದ್ಧಿ ಹೊಂದಿದ ಬಂದರು ಹಾಗು ಕೂಡು ದಾರಿಗಳಾಯಿತು, ಇದು ನದಿಯ ಉದ್ದಕ್ಕೂ ವ್ಯಾಪಕವಾದ ಹತ್ತಿಯ ಪ್ರದೇಶದ ಸೃಷ್ಟಿಗೆ ನಾಂದಿಯಾಯಿತು. ಕಾಲಾನುಕ್ರಮದಲ್ಲಿ, ಪ್ಲಾನ್ಟರುಗಳು ದೊಡ್ಡ ಜಮೀನುಗಳನ್ನು ಅಭಿವೃದ್ಧಿ ಪಡಿಸುವುದರ ಜೊತೆಗೆ ಬೆಳವಣಿಗೆಯನ್ನು ಹೊಂದುತ್ತಿರುವ ಪಟ್ಟಣದಲ್ಲಿ ಸುಸಜ್ಜಿತ ಮನೆಗಳನ್ನು ನಿರ್ಮಾಣ ಮಾಡಿದರು, ಈ ಮಾದರಿಯು ನ್ಯೂ ಆರ್ಲಿಯನ್ಸ್ ಹಾಗು ಇತರ ಸ್ಥಳಗಳಲ್ಲಿ ಪುನರಾವರ್ತನೆಯಾಯಿತು.
ಲೂಯಿಸಿಯಾನ ತೆರಿಗೆದಾರರು, ಸರಾಸರಿ ರಾಜ್ಯಕ್ಕೆ ಹೋಲಿಸಿದರೆ ಸಂದಾಯ ಮಾಡಿದ ಫೆಡರಲ್ ತೆರಿಗೆಯಲ್ಲಿ ಪ್ರತಿ ಡಾಲರ್‌ಗೆ ಹೆಚ್ಚು ಫೆಡರಲ್ ಹಣವನ್ನು ಪಡೆಯುತ್ತಾರೆ. ಕಳೆದ 2005ರಲ್ಲಿ ಸಂಗ್ರಹಿಸಲಾದ ಫೆಡರಲ್ ತೆರಿಗೆಯಲ್ಲಿ ಪ್ರತಿ ಡಾಲರ್ ಗೆ, ಲೂಯಿಸಿಯಾನ ನಾಗರೀಕರು ಸರಿಸುಮಾರು $1.78ನಷ್ಟು ಫೆಡರಲ್ ವೆಚ್ಚದ ರೂಪದಲ್ಲಿ ಸ್ವೀಕರಿಸುತ್ತಾರೆ. ಇದು ರಾಷ್ಟ್ರೀಯವಾಗಿ ರಾಜ್ಯಕ್ಕೆ 4ನೇ ಅತ್ಯಧಿಕ ಸ್ಥಾನವನ್ನು ತಂದುಕೊಡುವುದರ ಜೊತೆಗೆ 1995ಕ್ಕಿಂತ ಹೆಚ್ಚಳವನ್ನು ಸೂಚಿಸುತ್ತದೆ. ಆ ವರ್ಷದಲ್ಲಿ ಲೂಯಿಸಿಯಾನ ಫೆಡೆರಲ್ ವೆಚ್ಚದಲ್ಲಿ ಪ್ರತಿ ಡಾಲರ್ ತೆರಿಗೆಗೆ $1.35ರಷ್ಟು ಹಣವನ್ನು ಪಡೆಯಿತು . ನೆರೆ ರಾಜ್ಯಗಳು ಹಾಗು ಸಂಗ್ರಹಿಸಲಾದ ಪ್ರತಿ ಡಾಲರ್‌ ಫೆಡರಲ್ ತೆರಿಗೆಯಲ್ಲಿ ಸ್ವೀಕರಿಸಲಾದ ಫೆಡರಲ್ ವೆಚ್ಚದ ಮೊತ್ತವೆಂದರೆ: ಟೆಕ್ಸಾಸ್ , ಅರ್ಕನ್ಸಾಸ್ , ಹಾಗು ಮಿಸ್ಸಿಸ್ಸಿಪ್ಪಿ . ಕಳೆದ 2005 ಹಾಗು ನಂತರದ ವರ್ಷಗಳಲ್ಲಿ ಫೆಡರಲ್ ವೆಚ್ಚವು ಕತ್ರಿನಾ ಚಂಡಮಾರುತದಿಂದ ಉಂಟಾದ ಹಾನಿಯಿಂದ ಚೇತರಿಸಿಕೊಳ್ಳುವ ನಿಟ್ಟಿನಲ್ಲಿ ಗಣನೀಯ ಪ್ರಮಾಣದಲ್ಲಿ ಏರಿಕೆಯಾಗಿದೆ.
ಲೂಯಿಸಿಯಾನಕ್ಕೆ ಮೊದಲ ಬಾರಿಗೆ ಯುರೋಪಿಯನ್ ಪರಿಶೋಧಕರು 1528ರಲ್ಲಿ ಪಾನ್ಫಿಲೋ ಡೆ ನರ್ವಯೇಜ್ ನಾಯಕತ್ವದಲ್ಲಿ ನಡೆದ ಒಂದು ಸ್ಪಾನಿಷ್ ಯಾನದ ಮೂಲಕ ಮಿಸ್ಸಿಸ್ಸಿಪ್ಪಿ ನದಿಯ ಮುಖಭಾಗವನ್ನು ಪತ್ತೆಹಚ್ಚಿದರು. ಇಸವಿ 1542ರಲ್ಲಿ, ಹರ್ನಾನ್ಡೋ ಡೆ ಸೋಟೋರ ಯಾನವು ರಾಜ್ಯದ ಉತ್ತರ ಹಾಗು ಪಶ್ಚಿಮ ಭಾಗದುದ್ದಕ್ಕೂ ನಡೆಯಿತು ಹಾಗು ನಂತರ ಯಾನವು 1543ರಲ್ಲಿ ಮಿಸ್ಸಿಸ್ಸಿಪ್ಪಿ ನದಿಯಿಂದ ಗಲ್ಫ್ ಆಫ್ ಮೆಕ್ಸಿಕೋವರೆಗೂ ಮುಂದುವರೆಯಿತು.
ನಂತರ ಲೂಯಿಸಿಯಾನ ಬಗ್ಗೆ ಸ್ಪಾನಿಷ್ ಆಸಕ್ತಿಯು ನಿಷ್ಕ್ರಿಯಗೊಂಡಿತು. ಕಳೆದ 17ನೇ ಶತಮಾನದ ಉತ್ತರಾರ್ಧದಲ್ಲಿ, ಸಾರ್ವಭೌಮತ್ವ, ಧಾರ್ಮಿಕ ಹಾಗು ವಾಣಿಜ್ಯ ಉದ್ದೇಶಗಳನ್ನು ಒಳಗೊಂಡ ಫ್ರೆಂಚ್ ಸಮುದ್ರಯಾನಗಳು, ಮಿಸ್ಸಿಸ್ಸಿಪ್ಪಿ ನದಿ ಹಾಗು ಗಲ್ಫ್ ಕೋಸ್ಟ್‌ನಲ್ಲಿ ತಮ್ಮ ಕಾಲ್ನೆಲೆಯನ್ನು ಸ್ಥಾಪಿಸಿದವು. ತಮ್ಮ ಮೊದಲ ವಸತಿ ಹೂಡಿಕೆಯೊಂದಿಗೆ, ಫ್ರಾನ್ಸ್ ಉತ್ತರ ಅಮೆರಿಕದ ವ್ಯಾಪಕ ಪ್ರದೇಶದ ಮೇಲೆ ಹಕ್ಕು ಸಾಧಿಸಿತು.ಜೊತೆಗೆ ಒಂದು ವಾಣಿಜ್ಯ ಸಾಮ್ರಾಜ್ಯವನ್ನು ಸ್ಥಾಪಿಸಲು ಮುಂದಾಗಿ, ಫ್ರೆಂಚ್ ರಾಷ್ಟ್ರವು ಗಲ್ಫ್ ಆಫ್ ಮೆಕ್ಸಿಕೋದಿಂದ ಕೆನಡಾದವರೆಗೂ ವಿಸ್ತರಿಸಿತು.
ವರ್ಗಾವಣೆ ಸಮಾರಂಭವನ್ನು ನವೆಂಬರ್ 29, 1803ರಲ್ಲಿ ನ್ಯೂ ಆರ್ಲಿಯನ್ಸ್ ನಲ್ಲಿ ಹಮ್ಮಿಕೊಳ್ಳಲಾಗಿತ್ತು. ಲೂಯಿಸಿಯಾನ ಭೂಪ್ರದೇಶವನ್ನು ಫ್ರೆಂಚರಿಗೆ ಅಧಿಕೃತವಾಗಿ ವಹಿಸಿಕೊಡದಿದ್ದ ಕಾರಣದಿಂದಾಗಿ, ಸ್ಪಾನಿಷ್ ತಮ್ಮ ಧ್ವಜವನ್ನು ಇಳಿಸಿದರೆ, ಫ್ರೆಂಚರು ತಮ್ಮ ಧ್ವಜವನ್ನು ಏರಿಸಿದರು. ಅದರ ಮರು ದಿನ, ಜನರಲ್ ಜೇಮ್ಸ್ ವಿಲ್ಕಿನ್ಸನ್ ಅಮೆರಿಕ ಸಂಯುಕ್ತ ಸಂಸ್ಥಾನದ ನ್ಯೂ ಆರ್ಲಿನ್ಸ್ ನ ಸ್ವಾಧೀನವನ್ನು ಸಮ್ಮತಿಸಿದ. ಇದೆ ರೀತಿಯಾದ ಒಂದು ಸದೃಶ ಸಮಾರಂಭವನ್ನು ಮಾರ್ಚ್ 9, 1804ರಲ್ಲಿ . ಲೂಯಿಸ್ ನಲ್ಲಿ ಹಮ್ಮಿಕೊಳ್ಳಲಾಯಿತು. ಈ ಸಮಾರಂಭದಲ್ಲಿ ಸ್ಪಾನಿಷ್ ರಾಷ್ಟ್ರೀಯ ಧ್ವಜಕ್ಕೆ ಬದಲಾಗಿ ಫ್ರೆಂಚ್ ತ್ರಿವರ್ಣ ಧ್ವಜವನ್ನು ನದಿಯ ಸಮೀಪ ಹಾರಿಸಲಾಯಿತು. ಅದರ ಮರು ದಿನ, ಮೊದಲ . ಫಿರಂಗಿದಳದ ಕ್ಯಾಪ್ಟನ್ ಅಮೊಸ್ ಸ್ಟೋಡರ್ಡ್ ನಗರಕ್ಕೆ ತಮ್ಮ ಸೇನೆಯ ಕ್ರಮಣ ನಡೆಸಿ, ಅಮೆರಿಕನ್ ಧ್ವಜವನ್ನು ಕೋಟೆಯ ಧ್ವಜ ಸ್ತಂಭದಲ್ಲಿ ಹಾರಿಸುತ್ತಾರೆ.
ಮೆರಿವೆಥೆರ್ ಲೆವಿಸ್ ರ ಪ್ರತಿನಿಧಿತ್ವದಲ್ಲಿ ಲೂಯಿಸಿಯಾನ ಭೂಪ್ರದೇಶವನ್ನು ಅಧಿಕೃತವಾಗಿ ಅಮೆರಿಕ ಸಂಯುಕ್ತ ಸಂಸ್ಥಾನದ ಸರ್ಕಾರಕ್ಕೆ ವರ್ಗಾವಣೆ ಮಾಡಲಾಗುತ್ತದೆ.
ಈಗಾಗಲೇ ಹೆಸರಿಸಲಾದಂತಹ ಸಂಚಾರ ಯೋಗ್ಯವಾದ ಜಲಮಾರ್ಗಗಳ ಜೊತೆಯಲ್ಲಿ, ಪಶ್ಚಿಮ ಸೀಮೆಯನ್ನು ರೂಪಿಸುವ ಸಬಿನೆ ಹಾಗು ಪೂರ್ವ ಸೀಮೆಯನ್ನು ರೂಪಿಸುವ ಪರ್ಲ್ ಜಲಮಾರ್ಗಗಳಿವೆ; ಕ್ಯಾಲ್ಕಾಸಿಯು , ಮರ್ಮೆನ್ಟಾವು, ವರ್ಮಿಲಿಯನ್, ಬೇಊ ತೆಚೆ, ಅಟ್ಚಫಾಲಯ, ಬಿಯುಫ್ , ಬೇಊ ಲಾಫೊರ್ಚೆ, ಕೊರ್ಟಬ್ಲೆಯೂ, ಬ್ಲೇಊ ಡ'ಅರ್ಬೋನ್ನೇ, ಮಕಾನ್, ಟೆನ್ಸಾಸ್ , ಅಮಿಟೆ ನದಿ, ಚೆಫಂಕ್ಟೆ , ಟಿಕ್ಫಾ, ನಟಲ್ಬನಿ ಹಾಗು ಇತರ ಹಲವು ಸಣ್ಣ ನದಿಗಳನ್ನು ಒಳಗೊಂಡಿದೆ. ಇದು ಸಂಚಾರ ಯೋಗ್ಯ ಜಲಮಾರ್ಗಗಳ ಸ್ವಾಭಾವಿಕ ವ್ಯವಸ್ಥೆಯಿಂದ ರಚಿತವಾಗಿರುವುದರ ಜೊತೆಗೆ,ಒಟ್ಟು ಕ್ಕಿಂತಲೂ ವಿಸ್ತಾರವನ್ನು ಹೊಂದಿದೆ. ಈ ಜಲಮಾರ್ಗಗಳು ರಾಷ್ಟ್ರದ ಇತರ ಯಾವುದೇ ರಾಜ್ಯಕ್ಕಿಂತ ಅಸಮವಾಗಿದೆ.
ಇಸವಿ 1791 ರಿಂದ 1803ರ ನಡುವೆ, ಸಾವಿರದ ಮುನ್ನೂರು ನಿರಾಶ್ರಿತರು ನ್ಯೂ ಆರ್ಲಿಯನ್ಸ್‌ಗೆ ಆಗಮಿಸಿದರು. ಕೆಲವರು "ವಿಧ್ವಂಸಕೃತ್ಯದ" ಉದ್ದೇಶದಿಂದ ಬಂದಿದ್ದಾರೆಂದು ಅಧಿಕಾರಿಗಳು ಚಿಂತೆಗೀಡಾದರು. ಇಸವಿ 1795ರ ವಸಂತ ಋತುವಿನಲ್ಲಿ, ಪಾಯಿಂಟೇ ಕೌಪೀಯಲ್ಲಿ ಬಂಡಾಯದ ಪ್ರಯತ್ನ ನಡೆದು ಜಮೀನುದಾರರ ಮನೆಗಳಿಗೆ ಬೆಂಕಿ ಹಚ್ಚಲಾಯಿತು.
ಘಟನೆಯನ್ನು ಆಧರಿಸಿ, ಸೈಂಟ್ ಡೊಮಿಂಗ್ಯೂನ ಒಬ್ಬ ಸ್ವತಂತ್ರ ವಲಸಿಗ, ಲೂಯಿಸ್ ಬೆನೋಯಿಟ್, "ಕ್ರಾಂತಿಕಾರಿ ತತ್ತ್ವಗಳಿಂದ ತುಂಬಿದ್ದರಿಂದ ವಸಾಹತು ನೆಲೆ ಧ್ವಂಸ ವಾಗಿದೆಯೆಂದು" ಆರೋಪಿಸಿ ಅವನನ್ನು ಗಡಿಪಾರು ಮಾಡಲಾಯಿತು. ನಿಷ್ಫಲ ದಂಗೆಯಿಂದಾಗಿ ಜಮೀನುದಾರ ಜೋಸೆಫ್ ಪೋನ್ಟಲ್ಬಾ "ಸೈಂಟ್ ಡೋಮಿಂಗ್ಯೂನ ಘೋರ ವಿಪತ್ತಿನ ಬಗ್ಗೆ ಲಕ್ಷ್ಯ ವಹಿಸುವಂತಾಯಿತು, ಜೊತೆಗೆ ದಂಗೆಯ ಮೂಲವು ಕೇವಲ ಗುಲಾಮರೊಳಗೆ ವ್ಯಾಪಕವಾಗಿ ಹರಡಿತ್ತು." ಪಾಯಿಂಟೇ ಕೌಪೀ ಹಾಗು ಜರ್ಮನ್ ಕೋಸ್ಟ್ ನಲ್ಲಿ ಮುಂದುವರಿದ ಅಶಾಂತಿಯು 1796ರ ವಸಂತ ಕಾಲದ ಹೊತ್ತಿಗೆ ಸಂಪೂರ್ಣ ಗುಲಾಮರ ವ್ಯಾಪಾರವನ್ನು ನಿಲ್ಲಿಸುವ ನಿರ್ಧಾರಕ್ಕೆ ನೆರವಾಯಿತು.
ಕಾಜುನ್ಗಳು ಫ್ರೆಂಚ್ ವಸಾಹತು ನೆಲೆಯ ಅಕಾಡಿಯದ ಫ್ರೆಂಚ್ ಮಾತನಾಡುವ ಅಕಾಡಿಯನ್ನರ ವಂಶಜರಾಗಿದ್ದಾರೆ. ಇದು ಇಂದಿನ ಕೆನಡಾದ ಪ್ರಾಂತ್ಯಗಳಾದ ನ್ಯೂ ಬ್ರುನ್ಸ್ವಿಕ್, ನೋವ ಸ್ಕಾಟಿಯ ಹಾಗು ಪ್ರಿನ್ಸ್ ಎಡ್ವರ್ಡ್ ಐಲ್ಯಾಂಡ್ ಪ್ರದೇಶಗಳನ್ನು ಒಳಗೊಂಡಿದೆ. ಕಾಜುನ್ ಗಳು 20ನೇ ಶತಮಾನದವರೆಗೂ ದಕ್ಷಿಣ ಲೂಯಿಸಿಯಾನದ ಜೌಗು ಪ್ರದೇಶಗಳಲ್ಲಿ ಪ್ರತ್ಯೇಕವಾಗಿ ವಾಸಿಸುತ್ತಿದ್ದರು. ಕಳೆದ 20ನೇ ಶತಮಾನದ ಆರಂಭದಲ್ಲಿ,ಶಾಲೆಗಳಲ್ಲಿ ಕಾಜುನ್ ಫ್ರೆಂಚ್ ಭಾಷೆಯ ಬಳಕೆ ನಿಷೇಧ ಮುಂತಾದ ಕ್ರಮಗಳಿಂದ ಕಾಜುನ್ ಸಂಸ್ಕೃತಿಯನ್ನು ದಮನಿಸುವ ಪ್ರಯತ್ನಗಳು ನಡೆಯಿತು.
ಕಳೆದ 1970ರಲ್ಲಿ ಪೆಟ್ರೋಲಿಯಂ ಹಾಗು ಅನಿಲದ ಬೆಲೆಯು ಚೇತರಿಕೆಪಡೆದಾಗ, ಲೂಯಿಸಿಯಾನದ ಆರ್ಥಿಕತೆಯು ಅಭಿವೃದ್ಧಿಯಾಯಿತು. ಇದಲ್ಲದೆ, 1980ರ ದಶಕದಲ್ಲಿ ಬಹುಪಾಲು ಫೆಡರಲ್ ರಿಸರ್ವ್ ರೂಪಿಸಿದ ಆರ್ಥಿಕ ನೀತಿಗಳಿಂದಾಗಿ ಪೆಟ್ರೋಲಿಯಂ ಹಾಗು ಅನಿಲದ ಬೆಲೆಯು ಕುಸಿದಾಗ, ಲೂಯಿಸಿಯಾನ ಸ್ಥಿರಾಸ್ತಿ, ಉಳಿತಾಯ ಹಾಗು ಸಾಲಗಳು, ಹಾಗು ಸ್ಥಳೀಯ ಬ್ಯಾಂಕ್‌ಗಳ ಮೌಲ್ಯ ಶೀಘ್ರವಾಗಿ ಕುಸಿಯಿತು. ಪೆಟ್ರೋಲಿಯಂ ಹಾಗು ಅನಿಲ ಉದ್ದಿಮೆಗಳ ಪ್ರಭಾವವನ್ನು ಪರಿಗಣಿಸದೆ ಕಳೆದ ಅರ್ಧ ಶತಮಾನದ ಲೂಯಿಸಿಯಾನದ ಆರ್ಥಿಕತೆ ಹಾಗು ಅದರ ರಾಜಕೀಯ ಇತಿಹಾಸವನ್ನು ಆಮೂಲಾಗ್ರವಾಗಿ ಅರ್ಥೈಸಿಕೊಳ್ಳಲು ಸಾಧ್ಯವಿಲ್ಲ. ಕಳೆದ 1980ರಿಂದೀಚೆಗೆ, ಈ ಉದ್ಯಮಗಳ ಕೇಂದ್ರ ಕಾರ್ಯಸ್ಥಾನವು ಹೌಸ್ಟನ್ ನಲ್ಲಿ ಕ್ರೋಢೀಕರಣಗೊಂಡಿದೆ. ಹಲವು ನೌಕರಿಗಳು ಕಾರ್ಯಭಾರ ನಡೆಸುವ ಅಥವಾ . ಗಲ್ಫ್ ಆಫ್ ಮೆಕ್ಸಿಕೋ ಕಚ್ಚಾ-ತೈಲ-ಹಾಗು ಅನಿಲ ಉದ್ಯಮಕ್ಕೆ ವ್ಯವಸ್ಥಾಪನ ತಂತ್ರದ ಬೆಂಬಲವನ್ನು ಒದಗಿಸುವ ಉದ್ಯಮಗಳು 2010ರಲ್ಲಿ ಲೂಯಿಸಿಯಾನದಲ್ಲೇ ಇವೆ.
ಮಿಸ್ಸಿಸ್ಸಿಪ್ಪಿ ನದಿಯುದ್ದಕ್ಕೂ ಕೈಗೊಳ್ಳಲಾದಂತಹ ವ್ಯಾಪಕ ಪ್ರವಾಹ ನಿಯಂತ್ರಣಾ ಕ್ರಮಗಳು ಹಾಗು ನೈಸರ್ಗಿಕ ಇಳಿಮುಖ ಎರಡರಿಂದಲೂ, ಲೂಯಿಸಿಯಾನ ಕರಾವಳಿ ಭೂಪ್ರದೇಶವು ಈಗ ನಷ್ಟಕ್ಕೆ ಗುರಿಯಾಗಿದೆ. ಈ ವಿದ್ಯಮಾನಗಳನ್ನು ತಡೆಯುವ ಅಥವಾ ಬದಲಾಯಿಸುವ ರಾಜ್ಯ ಹಾಗು ಫೆಡರಲ್ ಸರ್ಕಾರಗಳ ಪ್ರಯತ್ನವು ಜಾರಿಯಲ್ಲಿದೆ; ಇತರ ವಿಷಯಗಳನ್ನು ಪರಿಶೋಧಿಸಲಾಗುತ್ತಿದೆ. ಆದಾಗ್ಯೂ, ಭರವಸೆ ಮೂಡಿಸಿದ ಸಂಗತಿಯೆಂದರೆ ಅಚಾಫಾಲಯ ನದಿಯು ಒಂದು ಹೊಸ ನದಿ ಮುಖಜ ಭೂಮಿಯನ್ನು ರಾಜ್ಯದ ದಕ್ಷಿಣ-ಕೇಂದ್ರ ಭಾಗದಲ್ಲಿ ಸೃಷ್ಟಿಸುತ್ತಿದೆ. ಈ ಕ್ರಿಯಾಶೀಲ ನದಿ ಮುಖಜ ಭೂಮಿಯ ಕರಾವಳಿ ಪ್ರದೇಶವು, ಮಿಸ್ಸಿಸ್ಸಿಪ್ಪಿ ನದಿಯು ಗಲ್ಫ್ ಗೆ ಒಂದು ಹೊಸ ದಾರಿಗೆ ಅನ್ವೇಷಿಸುತ್ತಿದೆ ಎಂಬುದನ್ನೂ ಸಹ ಸೂಚಿಸುತ್ತದೆ. ಆದರೆ ಸಾಂಪ್ರದಾಯಿಕ ಮಾರ್ಗದಲ್ಲೇ ನದಿಯನ್ನು ಹರಿಯಬಿಡಲು ಹಲವು ತಾಂತ್ರಿಕ ಪ್ರಯತ್ನ ನಡೆಸಲಾಗುತ್ತಿದೆ. ರಾಜ್ಯದ ಆರ್ಥಿಕತೆ ಹಾಗು ಶಿಪ್ಪಿಂಗ್ ಇದರ ಮೇಲೆ ಅವಲಂಬಿತವಾಗಿವೆ.
ಇಸವಿ 1840ರಲ್ಲಿ ನ್ಯೂ ಆರ್ಲಿಯನ್ಸ್ ರಾಷ್ಟ್ರದ ಮೂರನೇ ಅತ್ಯಂತ ದೊಡ್ಡ ಹಾಗು ಶ್ರೀಮಂತ ನಗರವೆನಿಸುವುದರ ಜೊತೆಗೆ ದಕ್ಷಿಣದ ಅತ್ಯಂತ ದೊಡ್ಡ ನಗರವೆನಿಸಿತ್ತು. ಚಟುವಟಿಕೆಯ ಬಂದರು ಹಾಗು ವ್ಯಾಪಾರಿ ಆರ್ಥಿಕತೆಯು ಅಸಂಖ್ಯಾತ ಐರಿಶ್, ಇಟಾಲಿಯನ್, ಜರ್ಮನ್, ಹಾಗು ಪೋರ್ಚುಗೀಸ್ ವಲಸಿಗರನ್ನು ಆಕರ್ಷಿಸಿತು. ಇವರಲ್ಲಿ ಮೊದಲೆರಡು ಗುಂಪಿನ ಜನರು ಸಂಪೂರ್ಣವಾಗಿ ಕ್ಯಾಥೊಲಿಕ್ ಗುಂಪಿನವರಾಗಿದ್ದರು, ಜೊತೆಗೆ ಕೆಲವು ಪೋರ್ಚುಗೀಸ್ ಹಾಗು ಜರ್ಮನ್ನರು ದಕ್ಷಿಣ ಲೂಯಿಸಿಯಾನದ ಕ್ಯಾಥೊಲಿಕ್ ಸಂಸ್ಕೃತಿಗೆ ಕೂಡಿಕೊಂಡರು. ನ್ಯೂ ಆರ್ಲಿಯನ್ಸ್ ಗಣನೀಯ ಪ್ರಮಾಣದ ಡಚ್, ಗ್ರೀಕ್ ಹಾಗು ಪೋಲಿಷ್ ಸಮುದಾಯಗಳ ನೆಲೆಯೂ ಸಹ ಆಗಿರುವುದರ ಜೊತೆಗೆ ವಿವಿಧ ರಾಷ್ಟ್ರೀಯತೆಯನ್ನು ಹೊಂದಿರುವ ಜ್ಯೂಯಿಶ್ ಜನಸಂಖ್ಯೆಯ ತವರೂರಾಗಿತ್ತು.
ಇಸವಿ 1682ರಲ್ಲಿ, ಫ್ರೆಂಚ್ ಪರಿಶೋಧಕ ರಾಬರ್ಟ್ ಕೆವ್ಯಾಲಿಯರ್ ಡೆ ಲಾ ಸಲ್ಲೇ ಲೂಯಿಸಿಯಾನ ಪ್ರದೇಶಕ್ಕೆ ಫ್ರಾನ್ಸ್ ನ ಕಿಂಗ್ ಲೂಯಿಸ್ ಗೌರವಾರ್ಥವಾಗಿ ನಾಮಕರಣ ಮಾಡಿದ. ಮೊದಲ ಶಾಶ್ವತ ನೆಲೆಯಾದ, ಫೋರ್ಟ್ ಮೌರೆಪಾಸ್ (ಇಂದು ಈ ಪ್ರದೇಶವು ಬಿಲೋಕ್ಸಿ ಸಮೀಪ ಓಶಿಯನ್ ಸ್ಪ್ರಿಂಗ್ಸ್, ಮಿಸ್ಸಿಸ್ಸಿಪ್ಪಿಯಲ್ಲಿದೆ), 1699ರಲ್ಲಿ, ಕೆನಡಾದ ಫ್ರೆಂಚ್ ಮಿಲಿಟರಿ ಅಧಿಕಾರಿ ಪಿಯೆರ್ರೆ ಲೆ ಮೊಯ್ನೆ ಡ'ಐಬರ್ ವಿಲ್ಲೆ ಸ್ಥಾಪಿಸಿದ. ಅಷ್ಟರಲ್ಲಾಗಲೇ ಫ್ರೆಂಚರು ಮಿಸ್ಸಿಸ್ಸಿಪ್ಪಿಯ ನದಿಮುಖದ ವಸಾಹತು ಪ್ರದೇಶದಲ್ಲಿ ಒಂದು ಸಣ್ಣ ಕೋಟೆಯನ್ನು ನಿರ್ಮಿಸಿ ಅದಕ್ಕೆ ಲಾ ಬಲಿಸೆ ಎಂದು ನಾಮಕರಣ ಮಾಡಿದರು, ಇದು ಫ್ರೆಂಚ್ ಭಾಷೆಯಲ್ಲಿ "ಕಡಲ ಗುರುತು" ಎಂಬ ಅರ್ಥವನ್ನು ನೀಡುತ್ತದೆ. ಸುಮಾರು 1721ರ ಹೊತ್ತಿಗೆ ಹಡಗುಗಳಿಗೆ ಮಾರ್ಗದರ್ಶಕವಾಗಿ ಬೆಳಕುಮನೆ-ಮಾದರಿಯ ವಿನ್ಯಾಸವನ್ನು ಮರದಲ್ಲಿ ನಿರ್ಮಿಸಿದರು.
ಲೂಯಿಸಿಯಾನ ಹಾಗು ಅದರ ಕೆರೇಬಿಯನ್ ಪೂರ್ವಜ ವಸಾಹತು ನೆಲೆಯು ಹದಿನೆಂಟನೆ ಶತಮಾನದ ಸುಮಾರಿಗೆ ಸಮುದ್ರ ತೀರದ ವ್ಯಾಪಾರದಲ್ಲಿ ಬಂಡವಾಳ ಹಾಗು ಮಾಹಿತಿಯನ್ನು ವಿನಿಮಯ ಮಾಡಿಕೊಳ್ಳುವುದರ ಜೊತೆಗೆ ವಸಾಹತುಗಾರರ ವಲಸೆ ಬಗ್ಗೆ ಗಮನ ಕೇಂದ್ರೀಕರಿಸಿ ನಿಕಟ ಸಂಪರ್ಕಗಳನ್ನು ಬೆಳೆಸಿಕೊಂಡವು. ಇಂತಹ ಆರಂಭಗಳಿಂದ, ಹೈತಿಯ ಜನರು ಲೂಯಿಸಿಯಾನದ ರಾಜಕೀಯ, ಜನ, ಧರ್ಮ, ಹಾಗು ಸಂಸ್ಕೃತಿಯ ಮೇಲೆ ಒಂದು ಅಗಾಧ ಪ್ರಭಾವವನ್ನು ಬೀರಿದರು. ವಸಾಹತು ನೆಲೆಯ ಅಧಿಕಾರಿಗಳು, ಗುಲಾಮಗಿರಿಗೆ ವಿರುದ್ಧವಾದ ಒಳಸಂಚುಗಳು ಹಾಗು ದ್ವೀಪದಲ್ಲಿ ಎದ್ದ ಬಂಡಾಯಗಳಿಗೆ ಪ್ರತಿಕ್ರಯಿಸುತ್ತಾ, 1763ರಲ್ಲಿ ಸೈಂಟ್ ಡೋಮಿಂಗ್‌ನ ಗುಲಾಮರ ಪ್ರವೇಶಕ್ಕೆ ನಿರ್ಬಂಧ ಹೇರಿತು. ಅವರ ಬಂಡಾಯ ಕೃತ್ಯಗಳು ಲೂಯಿಸಿಯಾನದ ಗುಲಾಮ ವ್ಯಾಪಾರ ಹಾಗು ವಲಸೆಗಾರಿಕೆಯ ನೀತಿಗಳ ಮೇಲೆ ಅಮೆರಿಕನ್ ಹಾಗು ಫ್ರೆಂಚ್ ಕ್ರಾಂತಿಗಳ ಅವಧಿಯುದ್ದಕ್ಕೂ ಪರಿಣಾಮಗಳನ್ನು ಬೀರಿದವು.
ಎತ್ತರದ ಪ್ರದೇಶಗಳು ಹಾಗು ರಾಜ್ಯದ ಉತ್ತರ ಮತ್ತು ವಾಯವ್ಯ ಭಾಗಕ್ಕೆ ಹೊಂದಿಕೊಂಡಂತಿರುವ ಬೆಟ್ಟದ ಪ್ರದೇಶಗಳು 25,000 ಚದರ ಮೈಲಿಗಳಿಗೂ ಅಧಿಕ ಪ್ರದೇಶವನ್ನು ಹೊಂದಿದೆ. ಇವುಗಳು ಹುಲ್ಲುಗಾವಲು ಹಾಗು ಕಾಡುಪ್ರದೇಶವನ್ನು ಒಳಗೊಂಡಿದೆ. ಸಮುದ್ರ ಮಟ್ಟಕ್ಕೂ ಮೇಲ್ಪಟ್ಟ ಎತ್ತರದ ಪ್ರದೇಶ ತೀರದಲ್ಲಿ 10 ಅಡಿಯಿಂದ ಹಿಡಿದು ಹುಲ್ಲುಗಾವಲು ಹಾಗು ಮೆಕ್ಕಲು ಮಣ್ಣಿನ ಪ್ರದೇಶಗಳ ಜೌಗು ಭೂಮಿಯಲ್ಲಿ 50 ಹಾಗು 60 ಅಡಿಯಷ್ಟು ಹೊಂದಿರುತ್ತದೆ. ಎತ್ತರದ ಪ್ರದೇಶಗಳು ಹಾಗು ಪರ್ವತಗಳಲ್ಲಿ, ಮೇಲ್ಮಟ್ಟಗಳು ಡ್ರಿಸ್ಕಿಲ್ ಪರ್ವತದಷ್ಟಿರುತ್ತದೆ, ಇದು ಸಮುದ್ರ ಮಟ್ಟಕ್ಕಿಂತ ಮೇಲೆ ಕೇವಲ 535 ಅಡಿ ಎತ್ತರದಲ್ಲಿರುವ ರಾಜ್ಯದ ಅತ್ಯಂತ ಎತ್ತರದ ಸ್ಥಳ. ಇತರ ಎರಡು ರಾಜ್ಯಗಳಾದ ಫ್ಲೋರಿಡಾ ಹಾಗು ಡೆಲವಾರೆ, ಲೂಯಿಸಿಯಾನ ರಾಜ್ಯಕ್ಕಿಂತ ಭೌಗೋಳಿಕವಾಗಿ ಕೆಳಪ್ರದೇಶದಲ್ಲಿದೆ.
ಲೂಯಿಸಿಯಾನ ಮೂರು ವೈಯಕ್ತಿಕ ಆದಾಯ ತೆರಿಗೆ ವರ್ಗಗಳನ್ನು ಹೊಂದಿದೆ, ಇದು 2%ನಿಂದ 6%ವರೆಗಿನ ಗುಂಪುಗಳಲ್ಲಿವೆ. ಮಾರಾಟ ತೆರಿಗೆ ಪ್ರಮಾಣವು 4%ನಷ್ಟಿದೆ: ಇದರಲ್ಲಿ 3.97% ಲೂಯಿಸಿಯಾನ ಮಾರಾಟ ತೆರಿಗೆ ಹಾಗು 03% ಲೂಯಿಸಿಯಾನ ಪ್ರವಾಸೋದ್ಯಮ ಪ್ರಚಾರ ಜಿಲ್ಲಾ ಮಾರಾಟ ತೆರಿಗೆಯಾಗಿದೆ. ರಾಜಕೀಯ ಉಪವಿಭಾಗಗಳು ಸಹ ರಾಜ್ಯದ ಶುಲ್ಕಗಳ ಜತೆ ತಮ್ಮದೇ ಸ್ವಂತ ಮಾರಾಟ ತೆರಿಗೆಗಳನ್ನು ವಿಧಿಸುತ್ತವೆ. ರಾಜ್ಯದಲ್ಲಿ ಯೂಸ್ ಟ್ಯಾಕ್ಸ್ ಸಹ ಅಸ್ತಿತ್ವದಲ್ಲಿದೆ, ಇದರಲ್ಲಿ 4% ಕಂದಾಯ ಇಲಾಖೆಯು ಸ್ಥಳೀಯ ಸರಕಾರಗಳಿಗೆ ವಿತರಣೆ ಮಾಡುವುದು ಒಳಗೊಂಡಿದೆ. ಆಸ್ತಿ ತೆರಿಗೆಗಳನ್ನು ನಿಗದಿಪಡಿಸಿ ಸ್ಥಳೀಯ ಮಟ್ಟದಲ್ಲಿ ಸಂಗ್ರಹಿಸಲಾಗುತ್ತದೆ. ಲೂಯಿಸಿಯಾನ ಒಂದು ಅನುದಾನಿತ ರಾಜ್ಯವಾಗಿದ್ದು, ಸಂದಾಯವಾದ ಪ್ರತಿ ಡಾಲರ್‌ಗೆ ಫೆಡರಲ್ ಸರ್ಕಾರದಿಂದ $1.44ನಷ್ಟು ಹಣವನ್ನು ಸ್ವೀಕರಿಸುತ್ತದೆ.
ಹೈತಿಯನ್ ಕ್ರಾಂತಿಯ ನಂತರ, ನ್ಯೂ ಆರ್ಲಿಯನ್ಸ್ ಹಾಗು ಲೂಸಿಯಾದ ಸ್ವತಂತ್ರ ಕಪ್ಪು ವರ್ಣೀಯರ ವರ್ಗವು ಫ್ರೆಂಚ್-ಮಾತನಾಡುವ ನಿರಾಶ್ರಿತರು ಹಾಗು ಹೈತಿಯ ವಲಸಿಗರಿಂದ ಅಧಿಕಗೊಂಡಿತು. ಅದೇ ಸಮಯದಲ್ಲಿ, ಫ್ರೆಂಚ್-ಮಾತನಾಡುವ ಶ್ವೇತ ವರ್ಣೀಯರು ನಗರಕ್ಕೆ ಆಗಮಿಸಿದರು, ಇವರಲ್ಲಿ ಕೆಲವರು ತಮ್ಮೊಡನೆ ಗುಲಾಮರನ್ನು ಕರೆತಂದರು. ಹೈತಿಯಲ್ಲಿದ್ದ ಈ ಗುಲಾಮರಲ್ಲಿ ಅಧಿಕರು ಆಫ್ರಿಕನ್ ಮೂಲನಿವಾಸಿಗಳಾಗಿದ್ದರು. ಕಳೆದ 1809ರಲ್ಲಿ, ಕ್ಯೂಬಾದಿಂದ ಸೈಂಟ್-ಡೊಮಿಂಗ್ಯೂ ನ ಸುಮಾರು 10,000 ನಿರಾಶ್ರಿತರು ಆಗಮಿಸಿದರು, ಇವರು ಮೊದಲು ನ್ಯೂ ಆರ್ಲಿಯನ್ಸ್‌ನಲ್ಲಿಸಾಮೂಹಿಕವಾಗಿ ನೆಲೆಗೊಳ್ಳಲು ಪಲಾಯನ ಮಾಡಿದ್ದರು.
ಇವರಿಂದಾಗಿ ನಗರದ ಜನಸಂಖ್ಯೆಯು ದುಪ್ಪಟ್ಟಾಯಿತು ಜೊತೆಗೆ ಫ್ರೆಂಚ್ ಭಾಷೆ ಹಾಗು ಸಂಸ್ಕೃತಿಯು ಹಲವಾರು ತಲೆಮಾರುಗಳ ಕಾಲ ಸುರಕ್ಷಿತವಾಗಿರುವುದಕ್ಕೆ ಸಹಾಯವಾಯಿತು.
ಲೂಯಿಸಿಯಾನ ದ ಕೆಲವು ನಗರ ಪರಿಸರಗಳು ಬಹುಸಂಸ್ಕೃತಿಯ, ಬಹುಭಾಷಾ ಪರಂಪರೆಯನ್ನು ಹೊಂದಿದೆ, 18ನೇ ಶತಮಾನದ ಫ್ರೆಂಚ್, ಸ್ಪಾನಿಷ್, ಹಾಗು ಆಫ್ರಿಕನ್ ಸಂಸ್ಕೃತಿಗಳ ಒಂದು ಮಿಶ್ರಣದಿಂದ ಬಹಳವಾಗಿ ಪ್ರಭಾವಿತಗೊಂಡಿದೆ. 19ನೇ ಶತಮಾನದ ಆರಂಭದಲ್ಲಿ ಅಮೇರಿಕನ್ ಜನಪ್ರವಾಹ ಹಾಗು ರಾಜ್ಯತ್ವಕ್ಕೆ ಮುಂಚೆ .ನಲ್ಲಿ ಇವುಗಳನ್ನು ಸ್ವಲ್ಪ ಅಸಾಧಾರಣರೆಂದು ಪರಿಗಣಿಸಲಾಗುತ್ತಿತ್ತು. ಲೂಯಿಸಿಯಾನ ರಾಜ್ಯದ ಇಂದಿನ ಭೂಪ್ರದೇಶವು ಒಂದು ಸ್ಪಾನಿಷ್ ಹಾಗು ಫ್ರೆಂಚ್ ವಸಾಹತು ಪ್ರದೇಶವಾಗಿತ್ತು.
ಇದರ ಜೊತೆಯಲ್ಲಿ, ಬೆಳವಣಿಗೆಯ ಮಾದರಿಯು 18ನೇ ಶತಮಾನದಲ್ಲಿ ಅಸಂಖ್ಯಾತ ಆಫ್ರಿಕನ್ನರ ಆಗಮನವನ್ನು ಒಳಗೊಂಡಿದೆ, ಜೊತೆಗೆ ಪಶ್ಚಿಮ ಆಫ್ರಿಕಾದ ಒಂದೇ ಪ್ರದೇಶದಿಂದ ಹಲವರ ಆಗಮನವೂ ಸೇರಿದೆ, ಈ ರೀತಿಯಾಗಿ ಅವರು ತಮ್ಮ ಸಂಸ್ಕೃತಿಯ ಬಗ್ಗೆ ಗಮನ ಕೇಂದ್ರೀಕರಿಸಿದರು.
ಲೂಯಿಸಿಯಾನ ಎಂಬ ಹೆಸರನ್ನು, 1643–1715ವರೆಗೂ ಫ್ರಾನ್ಸ್ ನ ರಾಜನಾಗಿದ್ದ ಲೂಯಿಸ್ ಮೇಲೆ ಹೆಸರಿಸಲಾಗಿದೆ. ರೆನೆ-ರಾಬರ್ಟ್ ಕೆವ್ಯಾಲಿಯರ್, ಸಿಯಯೂರ್ ಡೆ ಲಾ ಸಲ್ಲೆ ಮಿಸ್ಸಿಸ್ಸಿಪ್ಪಿ ನದಿಯ ಖಾಲಿ ಭೂಪ್ರದೇಶದ ಮೇಲೆ ಫ್ರಾನ್ಸ್‌‍ ಹಕ್ಕನ್ನು ಪ್ರತಿಪಾದಿಸುತ್ತಾನೆ. ಇದಕ್ಕೆ ಅವನು ಲಾ ಲೂಯಿಸಿಯಾನ ಎಂದು ಕರೆಯುತ್ತಾನೆ, ಇದು "ಲ್ಯಾಂಡ್ ಆಫ್ ಲೂಯಿಸ್" ಎಂಬ ಅರ್ಥವನ್ನು ನೀಡುತ್ತದೆ. ಲೂಯಿಸಿಯಾನ ಮೆಕ್ಸಿಕನ್ ಸಾಮ್ರಾಜ್ಯದ ನ್ಯೂ ಮೆಕ್ಸಿಕೊ ಪ್ರಾಂತ್ಯದ ಭಾಗವೂ ಸಹ ಆಗಿತ್ತು. ಒಂದೊಮ್ಮೆ ಅಮೇರಿಕ ಸಂಯುಕ್ತ ಸಂಸ್ಥಾನದ ಭಾಗವಾಗಿದ್ದ ಲೂಯಿಸಿಯಾನ ಭೂಪ್ರದೇಶವು ಇಂದಿನ ನ್ಯೂ ಆರ್ಲಿಯನ್ಸ್ ನ ಉತ್ತರಭಾಗದಿಂದ ಹಿಡಿದು ಕೆನಡಾದ ಗಡಿಯವರೆಗೂ ವಿಸ್ತರಿಸಿತ್ತು.
ರಾಜ್ಯದ ಪ್ರಮುಖ ಕೃಷಿ ಉತ್ಪನ್ನಗಳಲ್ಲಿ ಸಮುದ್ರಾಹಾರ (ಇದು ವಿಶ್ವದ ಅತ್ಯಂತ ದೊಡ್ಡ ಏಡಿಮೀನಿನ ಉತ್ಪಾದಕವಾಗಿದೆ, ಸರಿಸುಮಾರು 90%ನಷ್ಟು ಏಡಿಮೀನನ್ನು ಸರಬರಾಜು ಮಾಡುತ್ತದೆ), ಹತ್ತಿ, ಸೋಯಾಬೀನ್ ಗಳು, ಹೈನು, ಕಬ್ಬು, ಕೋಳಿ ಸಾಕಣೆ ಹಾಗು ಮೊಟ್ಟೆ, ಡೈರಿ ಉತ್ಪನ್ನಗಳು, ಹಾಗು ಭತ್ತದ ಬೆಳೆಯು ಒಳಗೊಂಡಿದೆ. ಸಮುದ್ರಾಹಾರ ಉದ್ಯಮವು ಅಂದಾಜು 16,000 ಜನರಿಗೆ ನೌಕರಿ ನೀಡುವುದರ ಜೊತೆಗೆ ನೇರ ಬೆಂಬಲ ನೀಡುತ್ತದೆ. ಕಾರ್ಖಾನೆಗಳು ರಾಸಾಯನಿಕ ಉತ್ಪನ್ನಗಳು, ಪೆಟ್ರೋಲಿಯಂ ಹಾಗು ಕಲ್ಲಿದ್ದಲ ಉತ್ಪನ್ನಗಳು, ಸಂಸ್ಕರಣಾ ಆಹಾರಗಳು ಹಾಗು ಸಂಚಾರ ಸಾಧನಗಳು ಹಾಗು ಕಾಗದ ಉತ್ಪನ್ನಗಳನ್ನು ತಯಾರಿಸುತ್ತವೆ. ವಿಶೇಷವಾಗಿ ನ್ಯೂ ಆರ್ಲಿಯನ್ಸ್ ಪ್ರದೇಶದ ಪ್ರವಾಸೋದ್ಯಮವು ಆರ್ಥಿಕತೆಗೆ ಒಂದು ಪ್ರಮುಖ ಅಂಶವಾಗಿದೆ.
ಥಾಮಸ್ ಜೆಫ್ಫರ್ಸನ್, ಅಮೆರಿಕ ಸಂಯುಕ್ತ ಸಂಸ್ಥಾನದ ಮೂರನೇ ಅಧ್ಯಕ್ಷ, ಅಮೆರಿಕದಲ್ಲಿ ಫ್ರೆಂಚ್ ವಸಾಹತು ನೆಲೆಗಳ ಮರು-ಸ್ಥಾಪನೆ ಮಾಡುವ ನೆಪೋಲಿಯನ್ನನ ಯೋಜನೆಯಿಂದ ಗೊಂದಲಕ್ಕೀಡಾಗಿದ್ದರು. ನ್ಯೂ ಆರ್ಲಿಯನ್ಸ್ ನ ವಶದೊಂದಿಗೆ, ನೆಪೋಲಿಯನ್, . ವ್ಯಾಪಾರಕ್ಕೆ ಮಿಸ್ಸಿಸ್ಸಿಪ್ಪಿ ನದಿಯ ಮಾರ್ಗವನ್ನು ಯಾವುದೇ ಕ್ಷಣದಲ್ಲಾದರೂ ಮುಚ್ಚಬಹುದಾಗಿತ್ತು. ಜೆಫ್ಫರ್ಸನ್, ಫ್ರಾನ್ಸ್ ನ . ಸಚಿವ ರಾಬರ್ಟ್ . ಲಿವಿಂಗ್ಸ್ಟನ್ ರನ್ನು ಸಿಟಿ ಆಫ್ ನ್ಯೂ ಆರ್ಲಿಯನ್ಸ್ ಖರೀದಿಗೆ, ಮಿಸ್ಸಿಸ್ಸಿಪ್ಪಿಯ ಪೂರ್ವ ದಂಡೆಯ ಭಾಗಗಳನ್ನು ಹಾಗು .ನ ವ್ಯಾಪಾರಕ್ಕೆ ನದಿಯಲ್ಲಿ ಮುಕ್ತ ಸಾಗಣೆಗಾಗಿ ಮಾತುಕತೆ ನಡೆಸುವ ಅಧಿಕಾರ ನೀಡಿದರು. ಲಿವಿಂಗ್‌ಸ್ಟನ್‌ರಿಗೆ $2 ದಶಲಕ್ಷ ಹಣ ಸಂದಾಯ ಮಾಡಲು ಅಧಿಕಾರ ನೀಡಲಾಗಿತ್ತು.
ವಿಶ್ವದಲ್ಲಿ ಲೂಯಿಸಿಯಾನದಲ್ಲೇ ಮೊದಲ ಬಾರಿಗೆ ನೀರಿನಲ್ಲಿಪೆಟ್ರೋಲಿಯಂ ಡ್ರಿಲ್ಲಿಂಗ್‌ಮಾಡಿದ ಸ್ಥಳವಾಗಿದೆ. ರಾಜ್ಯದ ವಾಯವ್ಯ ಮೂಲೆಯ ಕಾಡೋ ಸರೋವರ ಈ ಪ್ರದೇಶವಾಗಿದೆ. ಪೆಟ್ರೋಲಿಯಂ ಹಾಗು ಅನಿಲ ಉದ್ಯಮಗಳು ಜೊತೆಗೆ ಅದರ ಸಹಾಯಕ ಉದ್ದಿಮೆಗಳು ಉದಾಹರಣೆಗೆ ಸಾರಿಗೆ ಹಾಗು ಸಂಸ್ಕರಣೆಯು 1940ರ ದಶಕದಿಂದಲೂ ಲೂಯಿಸಿಯಾನ ಆರ್ಥಿಕತೆಯಲ್ಲಿ ಪ್ರಾಧಾನ್ಯತೆ ವಹಿಸಿದೆ. ಕಳೆದ 1950ರ ದಶಕದ ಆರಂಭದಿಂದ, . ಆಂತರಿಕ ಇಲಾಖೆಯು ಲೂಯಿಸಿಯಾನದ ಮೇಲೆ ಹಲವಾರು ಬಾರಿ ಮೊಕದ್ದಮೆ ಹೂಡಿದೆ. ಫೆಡರಲ್ ಸರ್ಕಾರವು ಲೂಯಿಸಿಯಾನದ ಮುಳುಗಿದ ಭೂಮಿಯ ಆಸ್ತಿ ಹಕ್ಕುಗಳನ್ನು ಕಸಿದುಕೊಳ್ಳುವ ಪ್ರಯತ್ನಗಳಾಗಿತ್ತು. ಇವು ಪೆಟ್ರೋಲಿಯಂ ಹಾಗು ನೈಸರ್ಗಿಕ ಅನಿಲದ ವ್ಯಾಪಕ ಸಂಗ್ರಹಗಳ ದಾಸ್ತಾನುಗಳನ್ನು ನಿಯಂತ್ರಿಸುತ್ತವೆ.
ಈ ಎರಡೂ ಪ್ರಜಾಪ್ರಭುತ್ವದ ಹೋರಾಟಗಳು ಸ್ಪೇನ್ ದೇಶದ ಜನರಲ್ಲಿ ಭೀತಿಯನ್ನು ಉಂಟುಮಾಡಿತು, ಇವರು ಲೂಯಿಸಿಯಾನ ದ ಆಧಿಪತ್ಯವನ್ನು 1763 ರಿಂದ 1800ರವರೆಗೆ ವಹಿಸಿದ್ದರು. ಅವರಿಗೆ ಕಂಡುಬಂದ ಬಂಡಾಯದ ಕೃತ್ಯಗಳನೆಲ್ಲಾ ದಮನ ಮಾಡುವುದರ ಜೊತೆಗೆ ಪ್ರಜಾಪ್ರಭುತ್ವದ ಕ್ರಾಂತಿಯ ಹರಡುವಿಕೆಯಿಂದ ತಮ್ಮ ವಸಾಹತು ನೆಲೆಯನ್ನು ಪ್ರತ್ಯೇಕಿಸುವ ವ್ಯರ್ಥ ಪ್ರಯತ್ನದಿಂದ ವಿಧ್ವಂಸಕ ಪದಾರ್ಥಗಳನ್ನು ನಿಷೇಧಿಸಿದರು. ಮೇ 1790ರಲ್ಲಿ ರಾಜವಂಶದ ಒಂದು ಕಾನೂನು ಗುಲಾಮಗಿರಿಯಿಂದ ಮುಕ್ತರಾದ ಫ್ರೆಂಚ್ ವೆಸ್ಟ್ ಇಂಡಿಸ್‌ನ ಕರಿಯರ ಪ್ರವೇಶವನ್ನು ನಿಷೇಧಿಸಿತು. ಒಂದು ವರ್ಷದ ಬಳಿಕ, ಇತಿಹಾಸದಲ್ಲಿ ಮೊದಲ ಬಾರಿಗೆ ಗುಲಾಮರ ದಂಗೆಯು ಯಶಸ್ವಿಯಾಗಿ ಆರಂಭವಾಯಿತು, ಇದು ಅಂತಿಮವಾಗಿ ಹೈತಿಯ ಸ್ಥಾಪನೆಗೆ ಕಾರಣವಾಯಿತು.
ಇಂದಿನ ಕಪ್ಪು ವರ್ಣದ ಕ್ರೆಒಲೇಗಳು ಸಾಧಾರಣವಾಗಿ ಆಫ್ರಿಕನ್, ಫ್ರೆಂಚ್, ಸ್ಪಾನಿಷ್ ಹಾಗು ಮೂಲ ಅಮೆರಿಕನ್ ಪರಂಪರೆಯ ಮಿಶ್ರಣವಾಗಿದ್ದಾರೆ. ಇವರು ಫ್ರೆಂಚ್ ಅಥವಾ ಕ್ರೆಒಲೇ-ಮಾತನಾಡುವ ಪರಿಸರ ಹಾಗು ಸಂಸ್ಕೃತಿಯಲ್ಲಿ ಬೆಳೆದು ಬಂದವರು. ಲೂಯಿಸಿಯಾನವನ್ನು ಖರೀದಿ ಮಾಡಿದ ನಂತರ ಕಪ್ಪು ಕ್ರೆಒಲೇಗಳ ಪ್ರತ್ಯೇಕ ಸ್ಥಾನಮಾನವು ಕುಗ್ಗಿತು. ಇದು ಅಮೆರಿಕನ್ ಅಂತರ್ಯುದ್ಧದ ನಂತರ ಮತ್ತಷ್ಟು ಕುಗ್ಗುವಿಕೆಗೆ ಕಾರಣವಾಯಿತು.
ಪರಮಾಧಿಕಾರವನ್ನು ಮತ್ತೆ ಪಡೆದುಕೊಳ್ಳುವ ಪ್ರಯತ್ನಗಳಲ್ಲಿ ಸಮಾಜವನ್ನು ಕಪ್ಪು ಹಾಗು ಬಿಳಿ ವರ್ಗವೆಂದು ವಿಂಗಡಿಸಲಾಯಿತು. ಅಂತರ್ಯುದ್ಧಕ್ಕೆ ಮುಂಚೆ ತಲೆಮಾರುಗಳ ಕಾಲ ಸ್ವತಂತ್ರರಾಗಿದ್ದ ಕ್ರೆಒಲೇಗಳು ಸ್ವಲ್ಪ ಮಟ್ಟಿಗೆ ತಮ್ಮ ಸ್ಥಾನಮಾನವನ್ನು ಕಳೆದುಕೊಂಡರು.
ನ್ಯೂ ಆರ್ಲಿಯನ್ಸ್ ಹಾಗು ಶ್ರೆವೆಪೋರ್ಟ್ ಅಭಿವೃದ್ಧಿ ಹೊಂದುತ್ತಿರುವ ಚಲನಚಿತ್ರೋದ್ಯಮದ ತವರಾಗಿದೆ. ರಾಜ್ಯವು ನೀಡುವ ಪ್ರೋತ್ಸಾಹಧನಗಳು ಹಾಗು ಹುರುಪಿನ ಪ್ರಚಾರವು ಸ್ಥಳೀಯ ಚಲನಚಿತ್ರೋದ್ಯಮದ ಶೀಘ್ರ ಬೆಳವಣಿಗೆಗೆ ಕಾರಣವಾಗಿದೆ. ಕಳೆದ 2007ರ ಉತ್ತರಾರ್ಧ ಹಾಗು 2008ರ ಆರಂಭದಲ್ಲಿ, ಟ್ರೆಮೆಯಲ್ಲಿ ಒಂದು ಉತ್ತಮ ಮಟ್ಟದ ಉತ್ಪಾದನೆ ಸೌಲಭ್ಯಗಳು, ಒಂದು ಚಲನಚಿತ್ರ ತರಬೇತಿ ಸಂಸ್ಥೆಯನ್ನು ಒಳಗೊಂಡಂತೆ ಫಿಲಂ ಸ್ಟುಡಿಯೋವನ್ನು ಆರಂಭಿಸಲು ಯೋಜಿಸಲಾಗಿತ್ತು.
ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಅತ್ಯಂತ ದೊಡ್ಡ ಮಟ್ಟದಲ್ಲಿ ಹಾಟ್ ಸಾಸ್‌ಗಳನ್ನು ತಯಾರಿಸುವ ಸಂಸ್ಥೆ ಮ್ಯಾಕ್ ಇಲ್ಹೆನ್ನಿ ಕಂಪನಿಯು ಟಬಸ್ಕೋ ಸಾಸ್ ನ್ನು ಮಾರಾಟ ಮಾಡುತ್ತದೆ, ಈ ಸಂಸ್ಥೆಯು ಅವೇರಿ ದ್ವೀಪದ ಮೂಲವಾಗಿದೆ.
ಕಳೆದ 2000ದ ಜನಗಣತಿಯ ಪ್ರಕಾರ, ರಾಜ್ಯದ ಜನಸಂಖ್ಯೆಯಲ್ಲಿ ಹಿಸ್ಪಾನಿಕ್ ಮೂಲದ ಜನರು ಶೇಕಡಾ 2.4%ನಷ್ಟಿದ್ದರು. ಕಳೆದ 2005ರ ಸುಮಾರಿಗೆ, ಈ ಪ್ರಮಾಣವು ರಾಜ್ಯದ ಜನಸಂಖ್ಯೆಯಲ್ಲಿ ಅಂದಾಜು ಶೇಖಡಾ 3ರಷ್ಟು ಅಧಿಕವಾಯಿತು, ಜೊತೆಗೆ ಅಲ್ಲಿಂದೀಚೆಗೆ ಈ ಅಂಕಿಅಂಶವು ಮತ್ತಷ್ಟು ಹೆಚ್ಚಿರಬಹುದೆಂದು ಅಂದಾಜಿಸಲಾಗಿದೆ. ರಾಜ್ಯವು ಲ್ಯಾಟಿನ್ ಅಮೆರಿಕಾದ ಹಲವಾರು ರಾಷ್ಟ್ರಗಳಿಂದ ವಲಸಿಗರ ಮಹಾಪೂರವನ್ನೇ ಆಕರ್ಷಿಸುತ್ತಿದೆ, ಉದಾಹರಣೆಗೆ ಮೆಕ್ಸಿಕೋ, ಕ್ಯೂಬಾ, ದಿ ಡಾಮಿನಿಕ್ ರಿಪಬ್ಲಿಕ್, ಹೊಂಡುರಾಸ್, ಎಲ್ ಸಾಲ್ವಡೋರ್ ಹಾಗು ನಿಕಾರಾಗುವಾ. ನಲ್ಲಿ ನ್ಯೂ ಆರ್ಲಿಯನ್ಸ್ ನಗರವು ಅತ್ಯಂತ ದೊಡ್ಡ ಹೊಂಡುರಾನ್ ಅಮೆರಿಕನ್ ಸಮುದಾಯವನ್ನು ಹೊಂದಿದೆ.
ಲೂಯಿಸಿಯಾನ ಎಂಬುದು ಅಮೇರಿಕ ಸಂಯುಕ್ತ ಸಂಸ್ಥಾನದ ದಕ್ಷಿಣ ಭಾಗದಲ್ಲಿ ನೆಲೆಯಾಗಿರುವ ಒಂದು ರಾಜ್ಯ. ಬೇಟನ್ ರೂಜ್ ಇದರ ರಾಜಧಾನಿಯಾಗಿದ್ದು ನ್ಯೂ ಆರ್ಲಿಯನ್ಸ್ ಲೂಯಿಸಿಯಾನಾದ ಅತ್ಯಂತ ದೊಡ್ಡ ನಗರವೆನಿಸಿದೆ. ಪ್ಯಾರಿಷ್ ಎಂದು ಕರೆಯಲ್ಪಡುವ ರಾಜಕೀಯ ಉಪವಿಭಾಗಗಳನ್ನು ಹೊಂದಿರುವ .ನ ಏಕೈಕ ರಾಜ್ಯ ಲೂಯಿಸಿಯಾನ , ಈ ಪ್ಯಾರಿಷ್ ಗಳು ಕೌಂಟಿಗಳಿಗೆ ಸಮಾನಾಂತರವಾದ ಸ್ಥಳೀಯ ಆಡಳಿತವನ್ನು ನಡೆಸುತ್ತವೆ. ಸಂಖ್ಯಾ ದೃಷ್ಟಿಯಿಂದ ಜೆಫ್ಫೆರ್ಸನ್ ಪ್ಯಾರಿಷ್ ಅತ್ಯಂತ ದೊಡ್ಡ ಜಿಲ್ಲೆ ಎನಿಸಿಕೊಂಡರೆ, ಕ್ಯಾಮೆರೋನ್ ಪ್ಯಾರಿಷ್ ಅತ್ಯಂತ ವಿಸ್ತಾರವಾದ ಭೂಪ್ರದೇಶವನ್ನು ಹೊಂದಿದೆ.
ಇಸವಿ 1765ರಲ್ಲಿ, ಸ್ಪಾನಿಷ್ ಅಧಿಕಾರಾವಧಿಯಲ್ಲಿ, ಅಕಾಡಿಯ (ಇದೇ ಇಂದಿನ ನ್ಯೂ ಬ್ರುನ್ಸ್ ವಿಕ್ಕ್ ನಲ್ಲಿರುವ ನೋವ ಸ್ಕಾಟಿಯ ಹಾಗು ಪ್ರಿನ್ಸ್ ಎಡ್ವರ್ಡ್ ಐಲ್ಯಾಂಡ್, ಕೆನಡಾ) ಪ್ರದೇಶದ ಹಲವಾರು ಸಾವಿರ ಫ್ರೆಂಚ್-ಮಾತನಾಡುವ ನಿರಾಶ್ರಿತರು, ಸೆವೆನ್ ಇಯರ್ಸ್ ವಾರ ನಂತರದ ಬ್ರಿಟಿಷರ ಉಚ್ಚಾಟನೆಯ ಪರಿಣಾಮವಾಗಿ ಲೂಯಿಸಿಯಾನಕ್ಕೆ ಬಂದು ನೆಲೆಸಿದರು. ಇವರು ಇಂದು ಅಕಾಡಿಯನ್ ಎಂದು ಕರೆಯಲ್ಪಡುವ ನೈಋತ್ಯ ಲೂಯಿಸಿಯಾನದಲ್ಲಿ ಮುಖ್ಯವಾಗಿ ನೆಲೆಸಿದರು. ಸ್ಪಾನಿಷರು, ಹೆಚ್ಚು ಕ್ಯಾಥೊಲಿಕ್ ವಸಾಹತುಗಾರರನ್ನು ಹೊಂದುವ ಉದ್ದೇಶದಿಂದ, ಅಕಾಡಿಯನ್ ನಿರಾಶ್ರಿತರನ್ನು ಸ್ವಾಗತಿಸಿದರು. ಕಾಜುನ್ ಗಳು ಈ ಅಕಾಡಿಯನ್ ನಿರಾಶ್ರಿತ ವಂಶಪರಂಪರೆಯವರು.
ಲೂಯಿಸಿಯಾನ ದಲ್ಲಿ ಮಾನವನ ಮಧ್ಯ ಪ್ರವೇಶವಿಲ್ಲದೆ ಹಲವಾರು ಹಂತಗಳಲ್ಲಿ ಸಂರಕ್ಷಿತಗೊಂಡ ಅಸಂಖ್ಯಾತ ಪ್ರದೇಶಗಳಿವೆ. ನ್ಯಾಷನಲ್ ಪಾರ್ಕ್ ಸರ್ವೀಸ್ ನಿವೇಶನಗಳು ಹಾಗು ಪ್ರದೇಶಗಳು ಹಾಗು ಯುನೈಟೆಡ್ ಸ್ಟೇಟ್ಸ್ ನ್ಯಾಷನಲ್ ಫಾರೆಸ್ಟ್ ಜೊತೆಯಲ್ಲಿ, ಲೂಯಿಸಿಯಾನ ರಾಜ್ಯ ಉದ್ಯಾನಗಳ ಹಾಗು ರಾಜ್ಯದುದ್ದಕ್ಕೂ ಮನೋರಂಜನಾ ಪ್ರದೇಶಗಳ ಒಂದು ವ್ಯವಸ್ಥೆಯನ್ನು ನಿರ್ವಹಿಸುತ್ತದೆ. ಲೂಯಿಸಿಯಾನ ಡಿಪಾರ್ಟ್ಮೆಂಟ್ ಆಫ್ ವೈಲ್ಡ್ ಲೈಫ್ ಅಂಡ್ ಫಿಷರೀಸ್ ನ ಆಡಳಿತ ನಿರ್ವಹಣೆಯಡಿಯಲ್ಲಿ ದಿ ಲೂಯಿಸಿಯಾನ ನ್ಯಾಚುರಲ್ ಅಂಡ್ ಸಿನಿಕ್ ರಿವರ್ಸ್ ಸಿಸ್ಟಂ ರಾಜ್ಯದಲ್ಲಿ ಒಂದು ಹಂತದವರೆಗೂ 48 ನದಿಗಳು, ಹೊಳೆಗಳು ಹಾಗು ಬೇಊಗಳನ್ನು ಸಂರಕ್ಷಿಸುತ್ತದೆ.
ಲೂಯಿಸಿಯಾನದ ಕ್ರೆಒಲೇ ಜನರು ಎರಡು ಜನಾಂಗೀಯ ವಿಭಾಗಗಳಾಗಿ ಬೇರ್ಪಟ್ಟಿದ್ದಾರೆ. ಕ್ರೆಒಲೇ ಎಂಬ ಹೆಸರನ್ನು,ಲೂಯಿಸಿಯಾನ ಫ್ರಾನ್ಸ್ ವಸಾಹತು ನೆಲೆಯಾಗಿದ್ದ ಸಂದರ್ಭದಲ್ಲಿ ಅಲ್ಲಿ ಜನಿಸಿದ ಫ್ರೆಂಚ್ ವಲಸಿಗರಿಗೆ ನೀಡಲಾಗಿತ್ತು. ಸ್ಪಾನಿಷ್ ಭಾಷೆಯಲ್ಲಿ ಮೂಲ ನಿವಾಸಿಗಳಿಗೆ ಕ್ರಿಯೊಲ್ಲೋ ಎಂದು ಕರೆಯಲಾಗುತ್ತಿತ್ತು. ವಲಸೆಗಾರಿಕೆ ಹಾಗು ವಸಾಹತು ಮಾದರಿಗೆ ಪ್ರಧಾನವಾಗಿ ಅಧಿಕವಾಗಿ ಫ್ರೆಂಚ್ ಹಾಗು ಸ್ಪಾನಿಷ್ ವಂಶಪರಂಪರೆಯವರು.
ಲೂಯಿಸಿಯಾನದಲ್ಲಿ ಗುಲಾಮರ ಸಂಖ್ಯೆಯು ಬೆಳವಣಿಗೆಯಾಗುತ್ತಿದ್ದ ಹಾಗೆ ಗುಲಾಮಿ ಕಪ್ಪು ವರ್ಣೀಯರನ್ನೂ, ಅದೇ ವಸಾಹತು ನೆಲೆಯಲ್ಲಿ ಜನಿಸಿದ ಕಾರಣಕ್ಕಾಗಿ ಕ್ರೆಒಲೇಗಳು ಎಂದು ಕರೆಯಲಾಗುತ್ತಿತ್ತು.
ಜೀನ್ ಲಾಫಿಟ್ಟೆ ನ್ಯಾಷನಲ್ ಹಿಸ್ಟಾರಿಕಲ್ ಪಾರ್ಕ್ ಅಂಡ್ ಪ್ರಿಸರ್ವ್, ಇದು ನ್ಯೂ ಆರ್ಲಿಯನ್ಸ್ ನಲ್ಲಿ ತನ್ನ ಪ್ರಮುಖ ಕಾರ್ಯಸ್ಥಾನವನ್ನು ಹೊಂದಿದ್ದು, . ಬರ್ನಾರ್ಡ್ ಪ್ಯಾರಿಷ್, ಬರಟರಿಯ , ಹಾಗು ಅಕ್ಯಾಡಿಯನ್ ನಲ್ಲಿ ತನ್ನ ಶಾಖೆಗಳನ್ನು ಹೊಂದಿದೆ;
ಎಪ್ಪ್ಸ್, ಲೂಯಿಸಿಯಾನದಲ್ಲಿರುವ ಪಾವರ್ಟಿ ಪಾಯಿಂಟ್ ನ್ಯಾಷನಲ್ ಮಾನ್ಯುಮೆಂಟ್; ಹಾಗು
ಸಬಿನೆ ರಿವರ್/ಬೇಊ, ಉತ್ತರ ಲೂಯಿಸಿಯಾನ ಲ್ಲಿರುವ ವಿನ್ನ್ ಪ್ಯಾರಿಷ್ ಸಮೀಪದ ಒಂದು ಉದ್ದೇಶಿತ ನ್ಯಾಷನಲ್ ವೈಲ್ಡ್ ಅಂಡ್ ಸಿನಿಕ್ ರಿವರ್ಗಳನ್ನು ಒಳಗೊಂಡಿದೆ.
ಆರಂಭದಲ್ಲಿ ಅಲಬಾಮದ ಮೊಬೈಲ್, ಹಾಗು ಮಿಸ್ಸಿಸ್ಸಿಪ್ಪಿಯ ಬಿಲಾಕ್ಸಿ ವಸಾಹತಿನ ರಾಜಧಾನಿಯಾಗಿ ಕಾರ್ಯ ನಿರ್ವಹಿಸಿದ್ದವು. ವ್ಯಾಪಾರ ಹಾಗು ಮಿಲಿಟರಿ ಹಿತಾಸಕ್ತಿಯಿಂದ ಮಿಸ್ಸಿಸ್ಸಿಪ್ಪಿ ನದಿಯ ಪ್ರಾಮುಖ್ಯತೆಯನ್ನು ಗುರುತಿಸಿ, ಫ್ರಾನ್ಸ್ ನ್ಯೂ ಆರ್ಲಿಯನ್ಸ್ ನ್ನು 1722ರಲ್ಲಿ ಪೌರ ಹಾಗು ಮಿಲಿಟರಿ ಅಧಿಕಾರದ ಪ್ರಮುಖ ಕಾರ್ಯಸ್ಥಾನವನ್ನಾಗಿಸಿತು. ಅಲ್ಲಿಂದ ಅಮೆರಿಕ ಸಂಯುಕ್ತ ಸಂಸ್ಥಾನವು ಡಿಸೆಂಬರ್ 20, 1803ರಲ್ಲಿ ಲೂಯಿಸಿಯಾನ ಪರ್ಚೆಸ್ ನ ಭೂ ಪ್ರದೇಶವನ್ನು ಆಕ್ರಮಿಸುವವರೆಗೆ ಫ್ರಾನ್ಸ್ ಹಾಗು ಸ್ಪೇನ್ ಪ್ರದೇಶದ ವಸಾಹತು ಸಾಮ್ರಾಜ್ಯದ ಮೇಲೆ ತಮ್ಮ ನಿಯಂತ್ರಣವನ್ನು ಹೊಂದಿದ್ದವು.
ಇಸವಿ 1800ರಲ್ಲಿ ಲೂಯಿಸಿಯಾನದ ಅಧಿಕಾರಿಗಳು ಮತ್ತೆ ಗುಲಾಮರ ವ್ಯಾಪಾರವನ್ನು ಆರಂಭಿಸುವ ಬಗ್ಗೆ ಚರ್ಚಿಸಿದರು, ಆದರೆ ಸೈಂಟ್ ಡೋಮಿಂಗ್ಯೂನ ನೀಗ್ರೋಗಳ ಪ್ರವೇಶಾತಿಗೆ ನಿರ್ಬಂಧ ಹೇರಲು ಸಹಮತ ವ್ಯಕ್ತಪಡಿಸಿದರು. ಅವರು ಫ್ರೆಂಚ್ ವೆಸ್ಟ್ ಇಂಡೀಸ್‌ನ ನೀಗ್ರೋ ಹಾಗು ಶ್ವೇತ ವರ್ಣೀಯ ಬಂಡಾಯಗಾರರ ಉಪಸ್ಥಿತಿಯಿಂದಾಗಿ "ನಮ್ಮ ನೀಗ್ರೋಗಳಲ್ಲಿ ಅಪಾಯಕಾರಿ ಸಿದ್ಧಾಂತಗಳನ್ನು ಪ್ರತಿಪಾದಿಸುತ್ತಿದ್ದಾರೆ" ಎಂಬುದನ್ನು ಗಮನಿಸಿದರು. ಅವರ ಗುಲಾಮರು ತಾವುಗಳು ಐದು ವರ್ಷಗಳ ಕೆಳಗೆ ನೋಡಿದ್ದಕ್ಕಿಂತ ಹೆಚ್ಚು "ದುರಹಂಕಾರಿಗಳು,"ಹತೋಟಿ ಮೀರಿದವರು," ಹಾಗು "ಅವಿಧೇಯ"ರಾಗಿರುವಂತೆ ಕಂಡುಬಂದರು.
ಬಾಬ್ಬಿ ಜಿಂದಾಲ್, ಲೂಯಿಸಿಯಾನದ ಪ್ರಸಕ್ತ ಗವರ್ನರ್. ಈತ ಗವರ್ನರ್ ಆಗಿ ಆಯ್ಕೆಯಾದ ಮೊದಲ ಇಂಡಿಯನ್ ಅಮೆರಿಕನ್. ಪ್ರಸ್ತುತ . ಸೆನೆಟರುಗಳೆಂದರೆ, ಮೇರಿ ಲ್ಯಾಂಡ್ರಿಯು ಹಾಗು ಡೇವಿಡ್ ವಿಟರ್ ಲೂಯಿಸಿಯಾನ ಏಳು ಕಾಂಗ್ರೆಸ್ಸಿನ ಜಿಲ್ಲೆಗಳನ್ನು ಹೊಂದಿದೆ ಜೊತೆಗೆ ಆರು ರಿಪಬ್ಲಿಕನ್ ಪಕ್ಷದವರು ಹಾಗು ಒಬ್ಬ ಡೆಮೋಕ್ರ್ಯಾಟ್ ಪಕ್ಷದ ಸದಸ್ಯನೊಂದಿಗೆ . ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ ನಲ್ಲಿ ಪ್ರತಿನಿಧಿಸುತ್ತದೆ. ಲೂಯಿಸಿಯಾನ, ಅಧ್ಯಕ್ಷ ಮತದಾರ ಸಮುದಾಯದಲ್ಲಿ ಒಂಬತ್ತು ಮತಗಳನ್ನು ಹೊಂದಿದೆ.
ಫ್ರಾನ್ಸ್, ಉತ್ತರಅಮೆರಿಕದಲ್ಲಿ ಹೆಸರಾಗಿರುವ ಸೆವೆನ್ ಇಯರ್ಸ್ ವಾರ್ ನಲ್ಲಿ ಬ್ರಿಟನ್ ನ ವಿಜಯ ಅಥವಾ ಫ್ರೆಂಚ್ ಅಂಡ್ ಇಂಡಿಯನ್ ವಾರ್ ನಂತರ ಮಿಸ್ಸಿಸ್ಸಿಪ್ಪಿಯ ಪೂರ್ವಕ್ಕಿರುವ ಬಹುತೇಕ ಪ್ರದೇಶಗಳನ್ನು ಗ್ರೇಟ್ ಬ್ರಿಟನ್‌ಗೆ ಒಪ್ಪಿಸಿತು. ಇದು ನ್ಯೂ ಆರ್ಲಿಯನ್ಸ್ ಸುತ್ತಲಿನ ಪ್ರದೇಶವನ್ನು ಹಾಗು ಲೇಕ್ ಪಾಂಟ್ ಚಾರ್ಟ್ರೈನ್ ಸುತ್ತಲಿನ ಪ್ಯಾರಿಷ್‌ಗಳನ್ನು ಉಳಿಸಿಕೊಂಡಿತು. ಸೆವೆನ್ ಇಯರ್ಸ್ ವಾರ್ ನ ನಂತರ ಒಪ್ಪಂದವಾದ 1763ರ ಟ್ರೀಟಿ ಆಫ್ ಫಾಂಟೈನೆಬ್ಲೆಯುನಿಂದಾಗಿ ಲೂಯಿಸಿಯಾನ ದ ಉಳಿದ ಭಾಗವು ಸ್ಪೇನ್ ನ ವಸಾಹತು ನೆಲೆಯಾಯಿತು.